text:
Ingwiji kukhishwa obengumphenyi kwelikaPistoriusComment on this story
INTATHELI YESOLEZWE
KUBUYE kwashayeka ingwijikhwebu ecaleni elibhekene nomsubathi wakuleli u-Oscar Pistorius izolo ngesikhathi kuzwakala ukuthi obengumphenyi ophambili wombuso, uMnuz Hilton Botha, usesusiwe ekuphenyeni leli cala.
Lokhu kulandela ukuvuka kwamacala ayisikhombisa okuzama ukubulala ayebekwe wona ngo-2011.
Izolo uKhomishana wamaPhoyisa, uGeneral Riah Phiyega, uthathe isinqumo sokuthi ahoxiswe kuleli cala uBotha ukuze liqhubeke ngaphandle kwezinkulumo zokuthi umphenyi walo ugubuzelwe yifu lecala ebe esingethe uphenyo lwecala elibucayi likaPistorius.
UPistorius ubhekene necala lokubulala intombi yakhe, uReeva Steenkamp, eyashona ngemuva kokudutshulwa emzini wakhe endaweni yomntakabani ePitoli.
Uyaphika ukuthi wadubula intombi yakhe ngamabomu kodwa uthi wayecabanga ukuthi udubula isigebengu esasizogqekeza.
UBotha wethule ubufakazi ohlangothini lombuso ngesikhathi kulalelwe isicelo sebheyili eNkantolo yeMantshi yasePitoli esifakwe ngu-Pistorius.
Amaphoyisa akuqinisekisile ukuthi uBotha ubhekene namacala ayisikhombisa okuzama ukubulala ngesikhathi yena nozakwabo bedubula itekisi ababeyijaha.
Okhulumela amaphoyisa aseGauteng, uBrigadier Neville Malila, ukuqinisekisile ukuthi uBotha ubhekene nala macala.
Khona izolo isicelo sebheyili sikaPistorius siqhubekile njengoba zombili izinhlangothi okuwumbuso nabameli bakaPistorius bezenza izethulo zokugcina phambi kweMantshi uMnuz Desmond Nair.
Isicelo sebheyili ka-Pistorius singenela osukwini lwesine uma selibuyela namuhla enkantolo. Umshushisi uMnuz Gerrie Nel ngemuva kokulalelwa kobufakazi uthe uzizwa “enelisekile” ngokuqhubeka kwecala.
Ummeli kaPistorius, u-Advocate Barry Roux, uthe uzizwa “ekahle.” U-Roux ukhale ngokuthi amaphoyisa awawenzanga umsebenzi ogculisayo ngesikhathi ephenya icala.
Uthe kuzoba nzima ukuthi umbuso ukhiphe ubufakazi bokuthi uPistorius wabulala ngenhloso. Uthe ukube uPistorius wayehlose ukubulala uReeava wayengamdubula noma yikuphi.
Utshele inkantolo ukuthi ubufakazi obuntekenteke obethulwe ngumphenyi wecala osemisiwe uBotha bukhombisa ngokusobala ukuthi umbuso ubamba uyayeka, awuyazi into oyenzayo.
UNel yena uthe kunzima ukukholwa ukuthi uPistorius wayeka intombi yakhe wangayivusa ekubeni ekholwa wukuthi uhlaselwa yizigebengu.
Kulindeleke ukuthi kuqhubeke namuhla ukulalelwa kwabameli bephikisana mayelana nokucatshangwa ukuthi kwenzeka ngelanga okwabulawa ngalo u-Reeva owayengumkhangisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Angase abonakale maduze uBenni
2012-11-01 07:52
Johannesburg - Umgadli uBenni McCarthy angase abonakale egijima enkundleni ngesonto elizayo, kusho umqeqeshi we-Orlando Pirates uRoger de Sa, kubika iSowetan.
UMcCarthy usehlale amasonto ayisishiyagalombili engabonakali enkundleni kulandela ukulimala ngesikhathi edlalela iBafana Bafana eBrazil.
UDe Sa uthe uyathemba ukuthi lo mgadli othakaselwa yiningi angase abonakale uma ezakhe sezibhekene neMamelodi Sundowns ngoLwesithathu eLoftus Stadium.
"Sithemba ukuthi uzokwazi ukudlala noma yimizuzu engu-45 uma sesizilolonga ngoMgqibelo, uma ephumelela nakanjani uzibeka ethubeni lokudlala ngoLwesithathu," kusho uDe Sa.
"Sizozama ukuthi singamjahi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Akuvikelwe abaseFrance - Hollande
2012-12-27 10:21
Paris – UMengameli uFrancois Hollande ngoLwesithathu useyalele ukuba kuqiniswe ezokuphepha kubantu baseFrance abaseCentral African Republic kulandela imibhikisho enodlame ephikisana nowayehola uhulumeni wobandlululo ngokwehluleka ukusiza ekunqandeni udlame lwamavukelambuso.
Uphinde wacela ukuba kuvikelwe amanxusa aseFrance azinze enhlokodolobha iBangui, ngemuva kokuhlaselwa kwesakhiwo sawo sihlaselwa ababhikishi abadabule ifulegi laseFrance, kusho isitatimende esikhishwe yihhovisi likaHollande.
UNgqongqoshe wezokuVikela eFrance uJean-Yves Le Drian uthe umsebenzi weFrance ukuvikela nokudala uzinzo.
Balinganiselwa ku-1 200 abantu baseFrance abahlala kuleya lizwe elicebile ngezimbiwa phansi kodwa elihluphekayo ngenxa yenkohlakalo, nokungabekezelelani kwezombusazwe kusukela lathola inkululeko ngo-1960.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
IZambia isashaqekile ngengozi yebhasi
2013-02-08 07:26
Lusaka - Kushone abantu abangu-53 ngesikhathi kutholana phezulu ibhasi neloli eZambia, kusho uhulumeni, nokuyisibhicongo sengozi yomgwaqo esingakaze sabonwa ezweni.
Leli bhasi ebelimumethe abantu abangu-73 lishayisane neloli ebiza ngaphambili, enyakatho neLusaka.
"Ngingaqinisekisa ukuthi kushone abantu abangu-53 kule ngozi," kusho uHarry Kalaba, noyisikhulu eHhovisi likaSekela Mengameli.
Izimoto ezibandakanyeke kule ngozi bezidla amagalani, kusho uKalaba.
Ibhasi lenkampani iZambia Postal Service belithutha la bantu libasusa esifundazweni iCopperbelt libayisa eLusaka.
- Landela
IzindabaNews24 kuTwitter
- SAPA


text:
Iza nobuchwepheshe besimanje i-CoupeComment on this story
IMOTO: Volkswagen CC
IVOLKSWAGEN CC Coupe yethulwa kuleli eminyakeni emithathu edlule futhi kubonakala ukuthi abalenzanga iphutha kwaVolkswagen ngayo. Le Coupe ephuma nezicabha ezine yazakhela igama zisuka nje lokho kwabonakala ngokuthi izuze indondo ye ‘iF Product Design Award’ ne ‘Red Dot Design Award’ ngo-2009.
Nakuba kungeyona imoto entsha, kodwa ungalenzi iphutha ucabange ukuthi kwaVW abazenzanga izinguquko kule CC.
Ingaphambili nengemuva layo lihlelwe kabusha kodwa naphezu kwalokho uyibona uza le kude ukuthi iphuma emndenini wakwa- Volkswagen.
Into eqapheleka kuqala uma uyibheka wukuthi i-grille igqize nge chrome, kanye namalambu ama-bi-xenon akwazi ukujika nemoto uma ihamba emakhoneni kanti nebhuthi sebeyenze kabusha.
Uma uyiqhathanisa nendala uzoqaphela ukuthi obhampa bathe ukushintsha njengoba sebegqize ngombala ofana nowemoto.
Izicabha zayo ezingenayo iframe abazange bazishintshe, kodwa imoto yonke isibukeka ngendlela ehlukile ezinhlangothini.
Okunye abakushintshile amalambu angemuva nawo asehambisana neLED okwenza ahlale isikhathi eside.
Indlela ehlukile abukeka ngayo la malambu enza i-CC ukwazi nokuyibona kahle ngisho nasebusuku.
Ama-indicators sebewathe chwa ezibukweni, ezinhlangothini okungenye yezindlela ezihambisana nezokuphepha.
Ubude bale moto bungu-4,802 mm bese kuthi ukuya phezulu kube ngu-1,417 mm. Kwa- Volkswagen abagcinanga nje ngokubhekelela ingaphandle kuphela kodwa nangaphakathi bazinike isikhathi beyihlela. Selokhu yethulwa itholakala nezihlalo zohlobo lwe-ergonomic sport ezakhiwe ngendlela yokuthi abagibeli bangasheshi ukuzwela ukukhathala uma behamba ibanga elide ngemoto.
Ungakwazi ukuthola ama-sport seats ahambisana ne-climate control kodwa atholakala kuphela kwi V6 FSI. Uma i-seat climate iqala ukusebenza, kuba khona umoya opholisayo oza uqhamuka ngaphansi
Ngemuva ikwazi ukuhlala abantu abathathu. Uma uyibheka ngaphandle ibonakala iqoqene yaba ncanyana kodwa uma usungena ngaphakathi inesikhala esikhulu. Iphuma ne-panoramic sunroof, okhakhayini evuleka ize iyoshaya emuva ukwazi ukubuka isibhakabhaka ube ushayela.
Phakathi ku-dashboard kunezindawo ezimbili zokubeka izimpahla zakho okuyinto entsha. Enye into entsha kule moto iClimatronic control. Okunye okutholakala okokuqala asebekwenze ngcono amawindi akwazi ukubamba umsindo kanye neFatigue detection okuwubuchwepheshe obukwazi ukuhlola isimo sokukhathala kumshayeli.
Enye into ehambisana nobuchwepheshe besimanje kule CC i-towbar yakhona esebenza ngogesi. ngokuciphiza nje ibhathini i-towbar iyaziphumela.
Ziningi ezinye izinto ezitholakala kule moto eziphuma nayo njengamasondo angu-17 inch aphuma nerimu lakhona, izihlalo ezingama sport seats, i-‘Auto-hold’ function, ne Hill start assistant, LED rear lights, LED licence plate illumination, fatigue detection system, ubuchwepheshe bokuhlola umoya emasondweni kanye nomsakazo odlala ama CD nezipikha eziyisithupha.
IZINTO ONGAZENGEZA KWI CC
· Electric panoramic sunroof
· Keyless entry with sensor controlled luggage compartment (standard on V6 FSI)
· Electric sunscreen rear window
· Towbar
· DynAudio Sound System
· Satellite Navigation System
· Mobile Device Interface Media-In with iPod/IPhone adapter cable
· Bluetooth cellphone preparation
· Bluetooth premium package including voice control, remote sim access profile
· High beam control light control
· Rear Assist Rearview camera
· Front seat with electric 12-way adjustment and lumbar support including massage function
Ihlukene ngezinhlobo zezinjini kukhona ezimbili ezisebenzisa upetrol kanye neyodwa kadizili. Lezi zinjini zika petrol kukhona kuzo ezingu 2.0 TSI ezikhiqiza amandla afinyelela ku 155kW kanyer ne torque engu 280Nm.
Ngebanga elingu 100km le njini isebenzisa upetrol ongu 7.3 litres. Ijubane layo eliphezulu ligcina ku 242 km/h.
Injini yokugcina ngobukhulu namandla ingu 3.6 FSI V6 yona enamandla angu 220kW ne torque engu 350Nm. Njengoba idle ngamandla kanjalo naku petrol iyacaphuna ngoba ngebanga elingu 100km isebenzisa amalitha angu 9.3 ka petrol. Ijubane layo eliphezulu ligcina ku 250 km
IVolkswagen CC V6 iphuma ne 4MOTION permanent all-wheel drive esiza ekongeni upetrol.
AMANANI
2.0 TDI DSG (125kW) R373 800
2.0 TSI DSG (155kW) R395 950
3.6 V6 FSI 4Motion DSG (220kW) R469 405
IVolkswagen CC iphuma ne AutoMotion Maintenance Plan yeminyaka emihlanu emuva kuka 100 000km, kanye ne warranty yeminyaka emithathu emuva kuka 120 000km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Udedelwe esibhedlela uClinton
2013-01-03 10:59
Geneva- UNobhala woMbuso eMelika uHillary Rodham Clinton, usededelwe esibhedlela eNew York, ngemuva kwezinsuku ezintathu odokodela bethole ihlule legazi ekhanda lakhe.
Odokotela batshele uClinton ngoLwesithathu ebusuku ukuthi uyelulama futhi banethemba lokuthi uzolulama ngokugcwele, kusho okhululema uClinton uPhilippe Reines.
"Uselangazelela ukubuyela emsebenzini,” kusho uReines esitatimendeni, oqhube wathi uClinton nomndeni wakhe bayabonga ngezinga lokunakekelwa akuthole eNew York-Presbyterian Hospital.
UReines uthe imininingwane yokuthi angase abuyele nini emsebenzini uClinton izocaca ezinsukwini ezizayo.
UClinton selokhu angena esibhedlela ngeSonto, ngesikhathi odokotela bethola ihlule ekhanda lakhe kulandela ukuquleka ngasekuqaleni kukaDisemba, ngesikhathi esekhaya ephethwe yisisu, uClinton waquleka wawa washayeka ngekhanda phansi, kusho isikhulumi sakhe.
"Ngiyabonga umama usephumile esibhedlela usebuyela ekhaya,” kusho indodakazi kaClinton, uChelsea, ebhala ku-Twitter. Ngibonga kakhulu ukuthi odokotela bathi uzolulama ngokugcwele,”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kunwetshwe umnqamulajuqu wabavukuzi
2012-11-12 10:00
Johannesburg - Unwetshelwe uLwesithathu umnqamulajuqu obekelwe abasebenzi basemayini yakwa-Amplats, eRustenburg, abakade betshelwe ukuthi ababuyele emsebenzini ngoMsombuluko, kusho umfelandawonye wezinyunyana zabasebenzi iCongress
of SA Trade Unions (Cosatu).
"Sibe nesivumelwano nesikhulu sakwa-Anglo American Platinum, uChris Griffith, savumelana ngokuthi abasebenzi babuyele emsebenzini ngoLwesithathu," kusho uNobhala Jikelele weCosatu uZwelinzima Vavi, ekhuluma emsakazweni iSAfm.
"Ntambama ngoMsombuluko, sizohlangana nabasebenzi abasesitelekeni, bacele ukuthi kube nomhlangano."
Abasebenzi bakwa-Amplats bangena esitelekeni kusukela mhlaka-12 Septhemba, bafuna ukwenyuselwa amaholo afinyelele ku-R16 000 ngenyanga.
Inkampani yaxosha abasebenzi abangu-12 000, ngemuva kokuthi bahluleke ukuvela ngaphambi kwekomidi lokuqondiswa kwezigwegwe, kuze kube manje, kuqhubeka izingxoxo zokuzama ukubuyisela laba emsebenzini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Abalilahlile ithemba ngoChavez
2013-02-27 07:24
Caracas - Iningi labantu baseVenezuela bahlalele ethembeni lokuthi uMengameli Hugo Chavez uzosinda esifweni somdlavuza bese ebuyela emsebenzini wakhe kungekudala.
Lokhu kuyize lo mholi esehlale esibhedlela cishe izinyanga ezintathu.
Inhlangano eyenza inhlolovo iHinterlaces ithe u-60% wabantu abenze inhlolovo bakholelwa ekutheni uChavez anganyangeka abuyele ekubuseni, njengoba u-14% uthi kungenzeka asinde kepha angasakwazi ukuphatha, kanti u-12% uthi awunathemba ekutheni usazosinda.
UChavez, 58, waya kolashelwa umdlavuza okwesine eCuba ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone ugogo kuqubuka isiphepho
2013-01-02 15:06
Johannesburg - Kushone isalukazi kwalimala abangu-105 ngesikhathi kunesiphepho esinamandla eSasolburg eFree State, kusho isikhulu sikamasipala ngoLwesithathu.
Okhulumela umasipala, uGino Alberts, uthe akanalo ulwazi kahle ukuthi isalukazi sishone kanjani.
Izimvula ezinamandla sihlasele elokishini lase-Amelia ngezithuba zabo-21:00 ngoLwesibili.
"Ibalelwa ku-1000 imizi ekhahlamezekile, kodwa isibalo sabantu abathintekile asikacaci," esho.
Kukhona abalimale kancane nabalimale kanzima, u-Alberts uthe ithimba lezinhlekelele lisahlola isimo.
"Senza konke okusemandleni ukusiza imindeni ekhahlamezekile, sicela abantu basize ngokudla nezingubo zokulala... Bangaletha izinto eMnyangweni wezokuPhepha eSasolburg."
ISA Weather Bureau ithe iFree State kumele ilindele ezinye izimvula usuku lonke. Angu-60% amathuba emvula ntambama, kusho isangoma sezulu uKhushulwa Msimanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UBanda waseZambia ubhace kuleli
2013-02-15 07:24
Lusaka - UMengameli waseZambia uMichael Sata uveze ukuthi lowo angena ezicathulweni zakhe, uRupiah Banda, useNingizimu Afrika ukuzobhaca.
USata utshele izintatheli eLusaka ukuthi uBanda ugwema ukuphendula mayelana nezinsolo "zobugebengu" ezenzeka ngesikhathi esasemandleni, ngaphandle kokwenaba.
“Anazi ukuthi kungani uRupiah Banda
eye eNingizimu Afrika... Yingoba uyobhaca,” esho. “Kodwa akazi ukuthi singababela khona eNingizimu Afrika simcele abuye ukuze ezobhekana namacala akhe ezweni."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Akumile ngabashona behlolelwa umsebenzi
2013-02-19 14:04
Durban - Kuya ngasemephethelweni ukuhlanganiswa kwekhomishana ezokwenza uphenyo ngabayisikhombisa, abashona ngesikhathi behlolelwa umsebenzi wokuba ngamaphoyisa omgwaqo KwaZulu-Natal, kusho uNdunankulu uZweli Mkhize, ngoLwesibili.
UMkhize uthi usetholakele ukhomishana, wathi sekusemome ukuthi kuqale umsebenzi.
Imvume yokuthi kuqhutshwe ikhomishana isitholakele, kusho undunankulu, ngesikhathi ekhuluma nabezindaba eThekwini kukade kuqhubeka i-lekgotla yeqembu.
Abantu abayisikhombisa ababefesele umsebenzi, bashona ngesikhathi begijinyiswa ibanga elingu-4km, nokuyingxenye yohlolo lokuhlolelwa lo msebenzi.
Lokhu kwenzeka enkundleni iHarry Gwala Stadium, eMgungundlovu, ngenyanga kaDisemba.
Oyedwa kwabashona kuthiwa wazibulala, bangu-34 000 abantu abafika bezohlolelwa izikhala zomsebenzi ezingu-90.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ulawulekile umlilo eTable Mountain
2012-12-05 07:46
Johannesburg - Izicishamlilo zikwazile ukulawula umlilo obusha ubuhanguhangu eTable Mountain ngoLwesithathu ekuseni, eKapa, kusho ithimba elisebenza ngezinhlekelele kulo mkhandlu.
Izicishamlilo zisasendaweni yesigameko, kusho okhulumela leli thimba uTheo Lane.
"Lo mlilo uqale ngezithuba zawo-01:00 kanti okwamanje akukacaci ukuthi udalwe yini," kuqhuba uLane.
Kuthiwa uqale ngaseDeer Park, eVredehoek.
Izangoma zezulu zixwayise ngemililo eminingi yalolu hlobo ngenxa yomoya onamandla.
- Landela
IzindabaNews24 kuTwitter
- SAPA


text:
Ubuyela eFrance u-Abdel Aziz
2012-11-30 12:02
Nouakchott - UMengameli waseMauritania uMohamed Ould Abdel Aziz kuhlelwe ukuthi abuyele eParis ngoLwesihlanu, kuze ezoqhubeka nokuhlolwa njengoba engemuhle empilweni, lokhu kuza ngemuva kwesonto elilodwa vo ebuye eFrance, la ebelashwa khona ngemuva kokudutshulwa yisosha ngenyanga eyedlule.
U-Abdel Aziz, 55, utshele isithangami sezindaba ngoLwesine wathi: "Kumele ngibuyele eFrance kusasa, ngiyohlolwa kabusha."
Umengameli ubuyele ekhaya ngoMgqibelo, ekade elashwa eFrance izinsuku ezingu-40, ngemuva kokudutshulwa esehlakalweni esachazwa kwathiwa yingozi.
Amaqembu aphikisayo abhikisha, elwisana nombuso ka-Abdel
Aziz, angaba yingxenye yomgubho wesi-52, izwe lathola uzimele geqe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Amajele azoguqulwa amagama anikezwe amashaComment on this story
SIMPHIWE NDWANDWE
AMAJELE abizwa ngamadolobha akhiwe kuwo asezoguqulwa amagama anikezwe lawo magama anikeza ithemba futhi anokugqugquzela ababoshiwe ukuthi balungise izigwegwe bazalwe kabusha empilweni.
UMnuz Zack Modise, owayeyiPhini loMphathi wezokuHlunyeleliswa kweziMilo emajele kazwelonke, uthe umjikelezo wokuqala wokwethiwa kwamajele sewuphothuliwe sekulindwe ukuthi uNgqongqoshe walo Mnyango osanda kuthatha izintambo, uDkt Sibusiso Ndebele, enze isimemezelo.
UModise uthe isimemezelo sizokwenziwa maduze uma sekuhlangane iPhini likaNgqongqoshe, uMnuz Ngoako Ramotlhodi, naye uNdebele bathatha isinqumo ngamagama amasha.
Amajele azokwethiwa kabusha angu-11 kodwa kwabuye kwaphakanyiswa igama lejele laseNcome ukuthi nalo liguqulwe igama. UModise uthe isinqumo mayelana nokuthi liguqulwe manje igama lejele laseNcome sizothathwa nguNdebele noma lifakwe emjikelezweni wesibili kwazise akukaze kulalelwe zethulo zezakhamuzi ngegama ezingathanda libizwe ngalo.
“Sifuna ukuthi abantu ababoshiwe bakuqonde kahle ukuthi yini elindeleke kubo emajele ababoshelwe kuwo. Lokhu bazokubona befika nje ngalo igama lejele abagwetshelwe kulo,” kusho uModise.
KwaZulu-Natal amajale azoqanjwa kabusha yi-Durban-Westville, elaseMgungu-ndlovu iNew Prison. Phakathi kwamagama okwanxuswa ukuthi kubizwe ngawo ijele i-Westville kwakukhona nelalowo owayeyisishoshovu se-ANC u-Andrew Zondo owaqhumisa ibhomu eManzimtoti ngo-1985. Negama likaMnuz Robert Mcbride owayengukhomishana wamaphoyisa eKurhuleni, eGoli laphakanyiswa ngeqhaza lakhe emzabalazweni.
UModise, osengukhomishana wamajele eGauteng, uthe abantu baphakamisa namagama ezishoshovu zezombusazwe ngakho uNdebele uzocubungula ukuthi kufanele kusetshenziswe maphi amagama afanele.
Kwezinye izifundazwe kuzokwethiwa kabusha lamajele: Barberton, Modimolle, Johannesburg, Pretoria Central, Leeuwkop, St Albans, East London, Pollsmoor ne-Kroonstad.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ushonile obhekene noxhaxha lwamacala okubulala
2012-12-12 14:01
Tokyo - Owesifazane waseJapan obhekene noxhaxha lwamacala okuhlohla imindeni ukuthi ibulale ngendlala amalungu emindeni, utholakale eshonile esitokisini, kusho umbiko wamaphoyisa.
UMiyoko Sumida, 64, ubengumsolwa ophambili ecaleni elithuse abantu eJapan, ngesikhathi kutholakala inqwaba yezidumbu zivalelwe endlini ayehlala kuyo.
Isidumbu sikaSumida sitholakale esitokisini abehlala kuso nezinye iziboshwa ezimbili, utholakale eklinywe ngehembe, kusho okhulumela amaphoyisa.
Imibiko yamaphephandaba ithi kungenzeka ukuthi uzibulele, njengoba ubevamile ukukhuluma athi ufuna ukufa.
"Ukuhlolwa kwesidumbu yikona okuzophendula imibuzo ekhona," kusho isikhulu samphoyisa esingadalulwanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ugxeke uhulumeni uRamphele
2012-07-30 08:31
Johannesburg - Loyo owabe eyisishoshovu sobandlululo uMamphela Ramphele, usegxeke uhulumeni ngodaba oluthinta ukubambezeleka kwezincwadi esifundazweni iLimpopo, wagxeka nendlela ekusingethwe ngayo lonke udaba okuthinta ezemfundo, kubika iThe Star.
"Asikho isizathu esanele esivumela ukuthi kube khona izingane ezinganazo izincwadi, nanoma ikuyiphi indawo. Angisayiphathi-ke eyokuthi kuthiwe izincwadi zidicilelwe phansi, esho ekhuluma enkomfeni i-Educational Management Association Conference, ebibanjeelwe e-University of KwaZulu-Natal.
URamphele uthe akaqondi ukuthi kungani kungekho muntu osexopshiwe emsebenzini mayelana nodaba lwezincwadi, uthe akaqondi nanokuthi kungani umphakathi ungabhikishi ulwisane nalokhu.
"Buka thina bese ubuka iKhabhinethi, ngitshele nje ukuthi kukhona yini okwenzekayo ukungenelela odabeni lwezincwadi," kusho uRamphele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubulawe ikhehla eW Rand
2013-02-15 10:01
Johanneburg - Kutholakale ikhehla, 75, libulwe emzini walo oseWeltevreden Park, eRoodepoort, ngemuva kwamahora lingafikanga esikoleni ukuyolanda abazukulu, kubike iphephandaba iBeeld ngoLwesihlanu.
UWarrant Officer Karen Jacobs uthe indodakazi kaDerek Cornelius, uLindsay, iye kulo muzi ngoLwesithathu ntambama yathola isidumbu sikababa wayo egumbini lokulala.
"Uhlezi elanda izingane esikoleni. Ube nokusola ngesikhathi engafiki, wase eya kubo.”
UJacobs uthi kubukeka sengathi uCornelius ushaywe waze washona, kodwa ukuhlolwa kwesidumbu yikho okuzobanika izimpendulo.
"Azikho izimpawu zokuthi kungenwe ngendluzula, kodwa kwebiwe amaselula amabili ne-Xbox.”
Omakhelwane bakaCornelius bathi sezandile izigameko zobugebengu kuleya ndawo, kanti izakhamuzi zikhathazeke kakhulu.
- Landela
IzindabaNews24 kuTwitter
- SAPA


text:
Bachukuluzene ngaphandle enkantoloComment on this story
BONISWA MOHALE
KUSUKE umsindo phakathi kwamalungu e-NFP nawe-IFP ngaphandle kwenkantolo yeMantshi yaseMlazi izolo ngesikhathi kuvela abasolwa ngokubulala ilungu le-NFP, uMnuz Mthunzi Gwala, ehostela laseSeventini kuleli lokishi.
Kube nokujikijelana ngamazwi kwagcina sekushayisene nezinye zezimoto abebeshaya ngazo izidudla kuklolodelana amalungu alezi zinhlangano.
Isimo sishube kakhulu ngesikhathi izinhlangothi zozimbili zicula amaculo anokuchukuluzana nahlambalaza abaholi balezi zinhlangano zozimbili.
Izimoto ebezize enkantolo zike zavimbezeleka ngoba amalungu e-NFP nawe-IFP abesemi izixongololo kushaywa ingoma ungafunga ukuthi kunengqungquthela.
Izolo ummeli wabamangalelwa, uMnuz Muzi Ntuli noXolani Ntuli, abalamanayo, uMnuz Lawrence de Klerk, ubekhona enkantolo. Utshele inkantolo ukuthi laba basolwa bayasukelwa ababulalanga muntu.
Ucele ukuba kuhlehliswe icala ukuze akwazi ukufaka isicelo sebheyili. IMantshi, uMnuz Avesh Sukdoe, ube eselihlehlisela u-Agasti 31 icala ukuze inkantolo ilalele isicelo sebheyili.
Inkantolo ibigcwele phama abalandeli bamaqembu womabili befake izikibha zawo ngokwehlukana abanye bembethe amabhayi anobuso babaholi.
Ekhuluma ngaphandle kwenkantolo uMnuz Sibongakonke Mhlongo, okhulumela intsha ye-NFP, uthe kufanele uMnuz Mkhuleko Hlengwa we-IFP aphendule njengoba sekuvela abasolwa enkantolo.
“UMkhuleko wathi asizinuke amakhwapha nakhu manje sekuboshwe amalungu e-IFP. Sihlale sisho ukuthi yibona abaqeda amalungu ethu eSeventini. Kufanele axolise uMkhuleko ngokuthi sibulalana sodwa ngoba manje sekuyacaca ukuthi sibulawa yi-IFP,” kusho uMhlongo.
Amalungu e-IFP awathandanga ukukhuluma nezintatheli, amanye akade ephethe Isolezwe atshele izintatheli ukuba zisuke phambi kwawo ngoba sezikhethe uhlangothi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bahlaba othisha abashonelwa yinganeComment on this story
NQOBIZIZWE ZWANE
UGXEKA ubudedengu bothisha umndeni wentombazane yaseMnambithi, eZakheni ephelele ezandleni zikadokotela ngoLwesibili olwedlule emuva kokuquleka esikoleni ikade igijima izivocavoca nezinye izingane.
Namanje umndeni kaBasethabe Hlongwane (8), obefunda uGrade 3 eNgcebo Primary usashayana ngamakhanda ngokwenzekile kushona indodakazi yawo.
Umndeni utshele Isolezwe ukuthi ingane yawo iyekwe isikhathi esingaphezu kwamahora amathathu ingayiswa esibhedlela futhi yangabizelwa ne-ambhulensi yize iquleke phambi kothisha.
“Angikaze ngilubone unya olungaka lukhonjiswa kumuntu omncane njengoBasethabe. Labo thisha bayibukela ingane iqulekele phambi kwabo bangayisiza kusukela ngo-10 ekuseni yaze yathola usizo ntambama ngo-4.30. Iningi lothisha kulesi sikole linezimoto, siyazibuza ukuthi yayenzeni kangaka le ngane ukuthi bangayiphuthumisi esibhedlela noma babize abezimo eziphuthumayo. Yayenzeni ngempela futhi kubani,” kubalisa ilungu lalo mndeni uMnuz Thokozani Popelwa.
Eqhubeka uthe okuqaqambisa izinhliziyo zabo kakhulu wukuthi othisha abenzanga mizamo etheni ukwazisa ugogo wale ngane okuvela ukuthi akupheli ngisho imizuzu engu-30 usuka esikoleni uya kwakhe uma uhamba ngezinyawo.
“Othisha bathumela izingane ezincane kugogo kaBasethabe bethi aziyobika ukuthi usequlekile. Izingane azimficanga kanti abakwenza wukuphinda bathume ingane ngabo-2 ntambama kugogo babuye bamfonela. Sonke lesi sikhathi babezithulele kodwa izinamba zikagogo zikhona emininingwaneni yengane esikoleni. Ukuthi babethuleleni angazi,” kusho uPopelwa.
Echaza uthe bese kungokwesibili uBasethabe equleka esikoleni emva kokugijima, eveza ukuthi ngokwazi kwabo asikho isifo ebesimphethe.
“Waquleka emva kokugijinyiswa esikoleni okokuqala kwalamula uthishanhloko owamphuthumisa emtholampilo. Angazi ukuthi besikuphi isidingo sokuthi aphinde agijinyiswe ngoba kwabonakala ukuthi unenkinga. Ishwa esibe nalo wukuthi uthishanhloko ubengekho ngoba mhlawumbe ubezolusukumela lolu daba,” kusho uPopelwa.
Unina kamufi, uNksz Ntombikayise Mbatha uthe uzoya kulesi sikole ayofuna incazelo ephelele ngokwenzeka ngesikhathi kwenzeka lesi sigameko.
“Ngizovukela khona kusasa (namuhla) ukuyothola incazelo ephelele ngokwenzeka enganeni yami ngoba angihlali nayo ngisebenza eGoli,” kusho uNksz Mbatha.
Enaba uthe okumjabhisa kakhulu wukuthi akukho zaba ezenziwa ukuzama ukuhlenga impilo yendodakazi yakhe kunalokho othisha bayiyekela kwezinye izingane ukuba ziyigade baziqhubekela nemisebenzi yabo.
“Ugogo wakhe ongumama wami uthi wamfica esagqoke ijezi nezicathulo emva kwamahora equlekile. Wayengakaze athelwe ngamanzi noma aphuziswe wona, wayekwa kanjalo nje. Umama uthi wamfica elele egadwe ngontanga yakhe kungekho ngisho uthisha oyedwa ukuqapha isimo,” kusho uNksz Mbatha.
UPopelwa uthe okuphinde kwacika wukuthi ngesikhathi efihlwa ngoMgqibelo uBasethabe kwafika othisha abathathu vo, kungekho ngisho umfundi oyedwa owayeqhamuka kulesi sikole.
“Kwakungekho ngisho ingane eyodwa. Ibuhlungu ngendlela engachazeki le nto,” kuphetha uPopelwa.
Ngesikhathi leli phephandaba lizama ukuthinta uthishanhloko uNkk Mokoena litshelwe ukuthi usemhlanganweni, uzolithinta uma eseqedile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuvijwe abasebenzi basemapulazini abangatelekile
2013-01-09 11:03
Cape Town - Abasebenzi basemapulazini abasesitekeni, babonakale bejikisa amaloli namabhasi eWolesly, bezama ukuvimba abasebenzi basemapulazini abakade bezama ukuya emsebenzini, abangasiyo ingxenye yesiyeleka, kusho izindaba zakwaSABC.
Abasebenzi laba kuthiwa bavale nomgwaqo ongenela elokishini.
Abalimi emapulazini aseHex River Valley, kuthiwa sebeqashe izinkampani zonogada abazimele, ukuthi zizpqapha isimo.
Abasebenzi basemapulazini eWestern Cape, bangena esitelekeni samaholo, befuna umqashi abanike imali esukela ku-R69 iya ku-R150, ngosuku.
Abantu ababili bashona ngesikhathi kuqhubeka isiteleka kwaphinda kwalimala impahla yesigidi zamarandi.
Isiteleka saqala mhlaka-27 Agasti saphela mhlaka-4 Disemba.
Ngesonto eledlule iCongress of SA Trade Unions (Cosatu), imemezele ukuthi isiteleka sizoqala phansi ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-Agang ixhaswa ngabakuleli - Ramphele
2013-02-19 14:04
Johannesburg - Imali exhasa iqembu elisha lezombusazwe i-Agang SA iphuma kubantu baseNingizimu Afrika, kusho umholi walo uMamphela Ramphele ngoLwesibili.
"Isinqumo sokusungula leli qembu siphelezelwa yimibono yokuthi kumele kube yinto yakuleli, exhaswa ngabantu bakuleli," kusho uRamphele kuMorning
Live, nesakazwa kuSABC 2.
Uhlabe amahlebezi okuthi izimali ekwakhiwe ngazo leli qembu ziqhamuka eMelika.
NgoLwesibili, uNobhala Jikelele we-ANC uGwede
Mantashe uthe leli qembu kungenzeka ukuthi lakhelwe ukudala isiphithiphithi kuleli.
"Inkinga ekhona wukuthi kunenhlese yeMelika kuyo yonke lento,
ngesikhathi kuqala kuvela izindaba zaleli qembu, umsunguli walo
wayeseMelika eyofuna uxhaso," kusho uMantashe.
"Okukhathazayo wukuthi le ndlela yokuxhasa, izinhloso zayo kusuke kungasikho ukusiza izwe kodwa kuwukudala uqhekeko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umbani uhlasele umndeni kwashona oyedwa
2013-02-12 14:02
Thabisile Khomo, Daily Sun
Durban - Umphezulu uhlasele washaya amalungu ayisithupha omndeni owodwa kwashona oyedwa noyilungu elaziwayo leqembu iNational Freedom Party.
Umbani uhlasele emzini oseMangangeni, eZwelibomvu, ngasePinetown, kungasasele sikhathi esingakanani kuqale umcimbi wokwethembisa umshado.
USibusiso Ntini, 20, iyolungu le-NFP ku-Ward 13, ufe ujuqu, kanti abanye abalimalile balwela izimpilo zabo esibhedlela.
Umama kamufi uVeronica Shozi, 49, utshele iphephandaba iDaily Sun wathi indodana yakhe iphume ekhaya ngoMgqibelo ithi iya egigini likamzala wayo.
“Abasemzini bafike ngoMgqibelo ebusuku, bengilele nabo egumbini. NgeSonto ekuseni kufike umbiko othi angiphuthume abantwana bami bonke sebeshonile."
“Ekufikeni kwami, bonke bese bephapheme ngaphandle kukaSbusiso. Ubeyithemba lami."
Umama lona uthi baphoqekile ukuthi baqhubeke nomcimbi ngoba vele konke bese kuhleliwe.
Abe-NFP bathe bazozama ukusiza ngezindleko zomngcwabo kanti amaphoyisa ayaphenya ngalesi sehlakalo.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Isidididi ngokufa kwengane ebilahlekileComment on this story
BAWINILE NGCOBO
USADIDEKILE umndeni womfana oneminyaka emihlanu waseMatikwe, eNanda, isidumbu sakhe esitholwe ehlathini elingasesikoleni abefunda kuso ngoLwesibili emuva kokuthi engabuyanga ekhaya ngoMsombuluko.
USamkelo Ngidi bese kunamahebezi okuthi ulunywe yizinja zakomunye umuzi oseduze kwehlathi lalapho etholwe khona washona njengoba kunezinja ezilumayo futhi kungabiyiwe.
Umndeni wakhe kodwa usola ukuthi uklinyiwe, izinja zabe sezimklwebha ezinyaweni.
Ugogo kaSamkelo uNkk Doreen Ngidi ekhuluma neSolezwe uthe basadidekile ngalesi sehlakalo.
“Ingane ihamba nomunye uthisha oyifundisayo eMatikwe LP lapho ifunda khona ugrade R. Ubehamba nayo ekuseni abuye nayo ntambama ngoba engumakhelwane, acela ukusisiza,” kusho uNkk Ngidi.
Uthe ngoMsombuluko ingane yahamba nomunye u-anti wayo yaya esikoleni wabe eseyishiya wabikela lo thisha ukuthi ngeke ahambe nayo.
“Ntambama ingane ayibuyanga, uyise wafonela uthisha embuza ucingo lungabanjwa.
“Waya kwakhe kwaze kwaba kabili ingane kwavela ukuthi akabuyanga nayo. Yabe isiyobhekwa yangatholwa, kwayiwa emaphoyiseni kuyobikwa,” kusho uNkk Ngidi.
Uthe ngoLwesibili ntambama kube sekudlula enye ingane efunda esikoleni sikaSamkelo yathi kunomama othole ubhakha egcekeni lakwakhe obubhalwe igama likaSamkelo, wacela ukuthi idlule ithinte umndeni wakhe.
“Uyise nomkhulu baya kulo muzi, umama washo ukuthi ubhakha uwufice ngoMsombuluko ntambama egcekeni lakwakhe, ebuya emsebenzini wavuka ekuseni wahamba, ntambama esebuya wabuza izingane ezifunda esikoleni, le enye ingane yathi iyamazi uSamkelo,” kuchaza uNkk Ngidi.
Uthe wacingwa kule ndawo, umkhulu wakhe wabe esebona isicathulo sakhe.
“Baqhubeka nokubheka wagcina ebone isidumbu. Ingane ificwe inqunu, isele nge-anda, izingubo zingekho ngisho eduze kwala ishonele khona. Kuze kube yimanje asizazi ukuthi ziphi,” kusho uNkk Ngidi.
Uthe ingane inemihuzuko ezinyaweni okungathi ikwejwe yizinja kodwa ayinawo amanxeba akhombisa ukuthi ziyilumile.
“Sisadidekile ukuthi ubani ongabulala umzukulu wami amshiye sengathi yisigebengu, emncane kangaka,” kusho uNkk Ngidi.
Uthe okuningi sebekuyekele emaphoyiseni.
Okhulumela amaphoyisa esifundazweni uCaptain Thulani Zwane uthe amaphoyisa ayaphenya ngokufa kukaSamkelo.
Uthe ukuhlolwa kwesidumbu okuzocacisa imbangela yokushona kwakhe, uma kunezinsolo zokuthi kunesandla somuntu kuleli cala kuzobe sekuvulwa icala lokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IChiefs ingabathenga abadlali kodwa kumele batholaneComment on this story
ABALANDELI beKaizer Chiefs bafanele ukuba nale njabulo engiyibona kwabaningi engivame ukuhlangana nabo kulezi zinsuku. Injabulo efana nale ngicishe ngiyifanise naleyo engike ngayibona kubalandeli belinye iqembu eliyizimbangi ezinkulu zaMakhosi – laba abangakakholwa namanje ukuthi yiqembu labo leli (elake labhuqwa yindlala yeminyaka) eliwine izindebe eziyisithupha kumasizini amabili edlule ePSL.
Uma ngithi ngiyalandela ukuthi ivelaphi le njabulo yabalandela Amakhosi kuyavela ukuthi baneliseke kakhulu ngabakubona kwenziwa yimenenja yabo uBobby Motaung eNaturena njengoba ebakhithizela lonke uhlobo lwabadlali abacabanga ukuthi bazocoboshisa ngabo konke okuzobe kubekwe esitikini ngesizini ezayo ka-2012/2013.
Uma ngibhekisisa ngiyabona ukuthi uBobby uyiqale emuva indaba yokuqinisa ezakhe njengoba eselethe uSiboniso “Pa” Gaxa noMorgan “Mr Reliable” Gould abake badla izicoco eziningi zeligi besadlala kuSuperSport United. Ngiyezwa futhi ukuthi abakaqedi ukukhithizela umqeqeshi wabo omusha, uStuart Baxter, abadlali basemuva njengoba kuyibo futhi okuthiwa bahamba phambili ekufuneni umdlali engicabanga ukuthi nguyena ohamba phambili kwabasemuva kuleli okwamanje, u-Eric Mathoho weBloemfontein Celtic.
Ngiye ngizwe abalazi kangcono ibhola bethi uma ufuna ukukhanda inqanawe yeqembu kufanele uliqale emuva ngaphambi kokuba ubheke phambili. Uma ubheka ukuthi ngemuva kukaGaxa noGould kuzobe kukhona unozinti abadlala naye kuBafana Bafana, u-Itumeleng Khune, uyabona ukuthi wukhonkolo wodwa lo oxovelwa uBaxter.
Unenhlanhla-ke umfo kaBaxter ngoba phela abangaphambi kwakhe bebethi noma bekhala ngalaba badlali bakaBobby abebalanda ngenhle imali eZimbabwe kungashiwo lutho ngaphandle kokuthi kuthiwe umqeqeshi akasebenze ngalokho anakho avale umlomo.
Isexwayiso nje engingasinikeza abalandeli beChiefs ngabadlali abahle wukuthi akusho lutho ukuthengwa kwabo kodwa okubalulekile wukuthi bahlangana ngendlela yini. Kuyefana nokuthi kunconywe umuntu ngokuthi uthenge unyanyavu lwemoto kodwa uma ingenawo uphethiloli ezongena ngawo emgwaqweni ifana nento engekho leyo moto.
Indaba yabadlali abahle ingikhumbuza nalo mqhudelwano wamazwe ase-Europe okhona. Uma kubhekwa iqembu elifana neNetherlands elashaywa yiSpain kowamanqamu weNdebe yoMhlaba kuleli ngo-2010 akekho obengaphupha ukuthi lizowasha ijezi kuseva.
INetherlands iyisibonelo esihle esinganikezwa abalandeli beChiefs ngeqembu elinezaqheqhe zabadlali kodwa elingakwazi ukudlala ngokubambisana enkundleni. Osekusele kuChiefs wukuthi uBaxter akwazi ukuhlanganisa izibabuli azithengelwe nabadlali abafice bevele bekhona bese kuphuma iqembu elizojabulisa izinkumbi zabalandeli beqembu lakhe iningi labo eselikhohliwe nawukuthi konje babegcine nini ukuwina isicoco seligi.
Angiphume-ke kwezithinta Amakhosi ngingene eqenjini lesizwe okumele siziqhenye sonke ngalo. Angikhulumi ngamaBhokobhoko lawa anayo yonke inhlobo yokwesekwa uma kukhulunywa ngabaxhasi nemali. Ngiyawancoma nawo enza kahle kakhulu kodwa olawo usuku nami luyeza.
Iqembu engifuna ukulincoma lapha yiBanyana Banyana eshaye iZambia ngempelasonto ingena kwi-African Women’s Championship ezodlalelwa e-Equatorial Guinea ngoNovemba. Labo sisi bangibusisile benza nosuku lwami lokuba ubaba ngeSonto lwaba mnandi kakhulu.
Uma kukhulunywa ngeqembu elinabadlali abasakwazi ukuhlonipha izwe kusuke kukhulunywa ngeBanyana. Leli qembu kumanje lilungiselela ukuyosimela okokuqala kuma-Olympic Games azoqala eLondon ngenyanga ezayo.
Umdlandla wokumela izwe nokulwa umdlalo uqala uze uyophela yinto okungafunda kuyo inqwaba yamaqembu ethu, ikakhulukazi lelo elisahlalelwe wumthwalo wokudlala kwi-African Nations Cup kuleli ngonyaka ozayo nokudlala imidlalo yokuhlungela iNdebe yoMhlaba ka-2014.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isikole sidumaze abafundi abangamaSulumane
2013-01-23 12:03
Cape Town - Zijabhile izelamani ezimbi li zaseKapa, kulandela ukuthi isikole sizixoshile ngoba zigqole izigqoko zamaSulumabe, ekuthiwa azihambisani nomfaniswano wesikole.
USakeenah Dramat, 16, nomfowabo uBilaal, 13,
baqale esikoleni i-Eben Dönges High School, ngoLwesithathu olwedlule, othisha kuthiwa babatshele ukuthi abakhumule izigqoko zabo, kusho umbiko weDie Burger.
Ngemuva kokuthi intombazane yalile ukukhumula iduku, iyalelwe ukuthi ibuye nomzali.
Umama wabafundi uNabila, uthi ngesikhathi efunela izingane isikhala, watshelwa ukuthi abantwana bakhe bangazifaka izigqoko zabo zenkolo abakholelwa kuyo, inqobo uma imibala izohambisa nomfaniswano wesikole.
Uthi watshelwa nokuthi izingane zingaya emkhulekweni wangoLwesihlanu, uthi kumanje abantwana bakhe bathukile futhi baphoxekile.
USakeenah utshele umama wakhe ukuthi uthishela umbuze ukuthi akashiselwa yini, waphendula wathi: "chabo, ngijwayele ukusigqoka isikhafu sami."
Uthi ngemuva kwalokho ubizelwe kwelinye igumbi watshelwa ukuthi kumele asikhumule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Sebezobanjwa kalula othisha abalovayo
2013-02-14 14:02
Johannesburg - UMnyango wezeMfundo emazingeni ayisiSekelo, uhlela ukusebenzisa isamba esingu-R480 million, kuze kuzofakwa iwashi elinobuchwepheshe elizokwazi ukuqopha ngqo isikhathi othisha abangena ngaso emsebenzini.
Uhlelo lolu luzoqala ezikoleni ezingu-24 000, kanti kuhloswe ngalo ukuqinisekisa ukuthi othisha bangena ngesikhathi esikoleni baphinde bahlale isikhathi esifanelekile, kusho uNgqongqoshe woMnyango u-Angie Motshekga.
Uhlelo lumenyezelwe ngesonto eledlule, ngesikhathi ungqongqoshe ehambele esikoleni samabanga aphansi iPholoshong Primary School, KwaZulu-Natal.
Umkhulumeli kangqongqoshe uPanyaza Lesufi uthi uhlelo obelusetshenziswa, oluthi othisha kumele basayine, angeke lusasebenza.
"Kunezehlakalo la khona othisha besayinelwa ngabanye uma bengafikanga emsebenzini kokunye bakutshele ukuthi bayakhohlwa wukusayina."
Uhlelo olusha luzodinga ukuthi othisha basebenzise iminwe uma bengena noma bephuma esikoleni, kuze umshini uzokwazi ukubafunda.
ULesufi uthi bazobanjelwa imali othisha abazolova bengachazanga izizathu ezizwakalayo ngokulova kwabo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Angiwabambile amagqubu - Da Gama
2013-02-22 08:01
Johannesburg - Njengoba sekuzophela unyaka kwahlukana inhloko nesixhanti phakathi kwakhe nePlatinum Stars, u-Owen da Gama uzobe ebhekene naleli qembu koweNedbank Cup ngempelasonto.
UDa Gama usanda kuholela ezakhe ezikuNational First Division, iDynamos, emzuliswaneni olandelayo ngesikhathi zishaya iMpumalanga Black Aces ngo 3-1.
Lokhu kuchaza ukuthi iDynamos izotholana phezulu neStars eGiyani ngeSonto.
Ukuqeqesha kukaDa Gama eDikwena kwaphela kabana ngesikhathi emiswa kulandela izinsolo zokukhwabanisa, yize uphenyo lwangaphakathi lwamthola engenacala.
“Angiwabambi amagqubu,” kusho uDa Gama etshela iKickOff.com.
"Sengike ngadlala ibhola emazingeni aphezulu ngaqeqesha namaqembu amaningi. Yebo, ngaphoxeka ngendlela engaphathwa ngayo kuPlatinum Stars kodwa sengadlula kulokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uvelile usomatekisi ngelokubulala owe-IFP
2013-01-16 14:04
Durban - Uvele kafushane eNkantolo yesiFunda eThekwini umnikazi wamatekisi nosolwa ngokuthumba abulale ikhansela leNkatha Freedom Party uThemba Xulu ngoLwesithathu.
Leli cala likaSanele Zondi, 34, lihlehliselwe uFebhuwari 14 ukunikeza isikhathi sokuthi kuqhutshwe uphenyo.
UXulu wathunjwa emzini wakhe esigcemeni sakwa-A KwaMashu ngo-Okthoba, ngamadoda ayisihlanu ayezenza amaphoyisa.
Isidumbu sakhe satholakala eTafuleni ngaseThekwini enamahlandla okudutshulwa.
UXulu watholwa ngabantu ababeyobheka amakhowe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zazinzima izingxoxo ngamaholo - Marikana
2013-01-31 16:49
Johannesburg - Zazinzima kakhulu izingxoxo ngamaholo phakathi kwabasebenzi basemayini ye-platinum, iLonmin, kanye nenyunyana iNational Union of Mineworkers, kusho ubufakazi obethulwe ngaphambi kweKhomishana kaFarlam, eRusternburg.
"Ukwazi ukuthola umhlahlandlela kubantu abakwethembayo kuphela, abasebenzi base bengayethembi inyunyana," kusho umengameli wenyunyana uSenzeni Zokwana.
Ummeli wenyunyana uKarel Tip, ubuze uZokwana ukuthi kwakubaluleke kangakanani ukuthi bathole umhlahlandlela ezingxoxweni ngamaholo.
"Ngaphambi kokuthi inyunyana ibambe izingxoxo ngamaholo, kumele iqale ithole umyalelo ovela kubasebenzi," echaza.
UZokwana uthi kwakunzima kuyitshe ukuthi bafinyelele eMarikana, ngoba abasebenzi babethukuthele benolaka futhi bengafuni ukukhuluma nabantu ababamele.
"Kwakungelula. Ungakwazi ukukhulumela abantu uma bekukholwa kuphela, bethemba ukuthi ungakwazi ukubamela."
Ikhomishana iyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kudutshulwe umfana ebhayisikobho eMexico
2012-11-13 07:23
Mexico City - Abashushisi baseMexico City bathi bazophenya konke angase kubasize ekutheni bathole ukuthi ufe kanjani umfana odutshulwe ebuka ifilimu ebhayisikobho.
Kuthiwa ubaba walo mfana uzwe umsindo okungathi owemfiyo, wase ebona umfana wakhe ewa.
Ihhovisi lomshushisi lithi bonke abebekhona bebengaboni ukuthi lo mfana, 10, udubuleke ekhanda.
Uphuthunyiswe esibhedlela washonela khona ngemuva kwezinsuku ezimbili engenisiwe.
Uphenyo luyaqhubeka.
- Landela
IzindabaNews24 kuTwitter
- Sapa - AP


text:
Kushiswe izidakamizwa eBulgaria
2012-11-30 16:47
Sofia - UMnyango obhekele izinto ezingena ngaphakathi ezweni iBulgaria, ushise izidakamizwa ezinesisindo esingu-298
kilogrammes (657 pounds), ezingabiza isamba esingu-20 million euros ($26 million), ngentengo yasemgwaqeni.
Izidakamizwa ezishisiwe zihlanganisa i-heroine engu-124 kilos kanye nensangu eyatholakla amaphoyisa enza uphenyo.
Ugwayi owabanjwa kulindeleke ukuthi nawo ushiswe uma inkantolo isigwebe abasolwa ababanjwa nawo, eminyakeni engu-11 edlule, iBulgaria isishise okungenani amathani angu-29.9, ezidakamizwa ezingena ngokungemthetho.
Leli lizwe kuthiwa lingelinye elihamba phambili ezehlakalweni zokushushumbiswa kwezidakamizwa eMiddle East nase-Europe, maduzane kulindeleke kushiswe ugwayi ongaphezu kuka-2.3 million, owenziwe kulona lelizwe ngokungemthetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uchaze abaningi uJuju ohlelweni lomsakazo
2011-03-31 10:50
Johannesburg - UJulius Malema ubashiye bengayivali imilomo abalaleli beMetro FM izolo ngesikhathi eshayela uhlelo lwantambama nomethuli wezinhlelo kuLive, uMinnie Dlamini, kubika iSowetan.
Laba bobabili basebenze kahle ndawonye njengoba bekungathi sebeneminyaka besebenza emdakazweni.
Amahora amathathu wonke, abalaleli bebengazisusi izindlebe kulolu hlelo.
UMalema ubehlelwe ukuthi uzoshayela lolu hlelo no-Uyanda Mbuli, kodwa ke wathi ngeke asaphumelela ngenxa yokuthi kukhona amatasa ngakho emsebenzini.
Phakathi kwabanye abaxoxisane nabo kubalwa uNgqongqoshe wezeidlalo uFikile Mbalula, nokhulume ngendaba engundabuzekwayo yokushisnthwa kwegama leqembu lebhola lezinyawo lesizwe, iBafana Bafana.
Abantu baluthokozele kakhulu lolu hlelo njengoba bekufakazeleka ezinkundleni zokuxhumana ezifana noFacebook noTwitter.
- News24


text:
Kugqame abafana be-Arrows kweyeSABComment on this story
MALIBONGWE MDLETSHE
noMBONGISENI BUTHELEZI
Bebika beKwanyamazane, eMpumalanga
KUGQAME abafana beLamontville Golden Arrows iKwaZuku-Natal iqala ngenothi eliphezulu imidlalo yeSAB Under 21 National Championship eqale izolo ekuseni.
IKZN ivule le midlalo ithela isibhaxu sika 3-0 kuNorth West ngamagoli amabili kaNduduzo Sibiya nelikaSonke Ntuli baseLamontville eThekwini.
USibiya (17), ofunda eLamontville High School, uzibeke ethubeni elihle lokuqokelwa ezinhlakeni zeqenbu lesizwe kwazise ukhale wemuka nentshontsho lika-R1 000 elitholwa wumdlali ovelele emdlalweni ngamunye.
Lo mdlali, obebonana kahle noNtuli kwazise bagijima naye ku-Under 19 wezikaMato Madlala, uthe iphupho lakhe wukudlala njengoTeko ‘Navigator’ Modise weMamelodi Sundowns.
“Ngingathanda ukuthi ngidle umhlanganiso ngibe ngumdlali ovelele kulo mqhudelwano nokuba namagoli amaningi ukudlula bonke abadlali. Ukuthola lo mklomelo zisuka nje kuzongikhuthaza kakhulu. Ngizoqhubeka ngisebenze kanzima ngoba iphupho lami wukudalela iSundowns noma i-Ajax Cape Town ngoba ibhola lami lingangena kahle kula maqembu,” kusho uSibiya.
Lo mdlali ubedlala indawo angayijwayele ngemuva kwabagadli ngenxa yokuthi lesi sikwati esicijwa nguSmart Ndlovu, we-Island egijima kuSafa KZN Vodacom Promotional League, sintula abagadli abangezanga ngenxa yokuhlolwa ezikoleni.
“Badlale kahle abafana. Ngeneme kodwa ngibona sizobhekana nesimo esinzima ngokuqhubeka kwemidlalo ngoba abagadli bethu ababili uSibusiso Sibeko noQiniso Mahlobo abekho. Nakulo mdlalo besigadla ngabadlali abajwayele ezinye izindawo,” kusho uNdlovu (Smart) osebenzisana noMaxwell Ndlovu.
IKNZ igqemeke udume lwengozi uLindokuhle Memela ekhishwa ngekhadi elibomvu ngesiwombe sesibili kulo mdlalo eziye ekhefini zibambene ngo 0-0.
UNdlovu ukhale nangokungabizwa kwabadlali beYoung Mates yaseThekwini abashaye into ecokeme emidlalweni yokuhlungela iVodacom League eMnambithi ngempelasonto eyedlule.
Omunye umdlalo oseqophelweni eliphezulu ubonakale phakathi kwe-University Sports South Africa (Ussa) enenebule iqembu elishaye kowamanqamu nyakenye iGauteng ngo 4-1.
“Amathuba ethu asemahle kakhulu ukuthi sisivikele isicoco sethu ngoba sishaye iqembu esilidle kowamanqamu nyankenye,” kusho uThomas Thema ocija i-Ussa ehlanganiswe abadlali bezikhungo zemfundo ephakeme zakuleli nakuba iningi labo livela eGoli naseTshwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Livelile iphoyisa ngelokudlwengula
2013-02-22 07:48
Johannesburg - Iphoyisa, 31, livele eNkantolo yeMantshi yaseDealesville mayelana necala lokudlwengula owesifazane eBoshof, kusho i-Independent Police Investigative Directorate ngoLwesine.
Okhulumela lolu phiko uMoses Dlamini uthe lesi sigameko kusolakala ukuthi senzeka ngoFebhuwari 17, ngesikhathi owesifazane, 21, waseWarrenton, eNorthern Cape, nabangani bakhe bephuma endaweni yokucima ukoma.
“Kusolakala ukuthi umsolwa naye wayekule ndawo yokucima ukoma. Isisulu, nesasiyintombi yomsolwa ngaphambilini, sabe sesicela umsowa asigibelise emotweni nabangani bayobekwa emakhaya,” kusho uDlamini esitatimendeni.
UDlamini uthi umsolwa waqala ngokugodukisa abangani wase ejikela isisulu wasidlwengula ngaphandle kokusebenzisa ikhondomu.
“Umsolwa washaya isisulu wasisabisa nangakusibulala.”
Umsolwa wabaleka waya ePotchefstroom, wagcina ngokuzinikela emaphoyiseni aseBoshof.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMthethwa usacubungula isinqumo senkantolo
2013-01-14 14:26
Cape Town - UNgqongqoshe wamaPhoyisa uNathi Mthethwa usazosicubungula isinqumo senkantolo sokuba kuphenywe ngokusebenza kwamaphoyisa eKhayelitsha, kusho ihhovisi lakhe.
"Sisizwile isinqumo seNkantolo eNkulu yaseWestern Cape … okwamanje sisasicubungula ukuze sithole umhlahlandlela mayelana nokuthi siyeke kanje noma sisidlulise,” kusho isikhulumi sakhe uZweli Mnisi.
Ihlulekile imizamo kaMthethwa eNkantolo eNkulu eWestern Cape yokuba kumiswe ukusebenza kwekhomishana eyabekwa uNdunankulu wesifundazwe uHelen Zille ngemuva kwezikhalazo zezinhlangano zomphakathi ngonyaka odlule.
Izikhalazo zeza ngemuva kwezakhamuzi abezizithathela umthetho ngezandla, zazibethi ukungasebenzi kahle kwamaphoyisa yikho okuholela ekutheni zizibambele umthetho ngezandla.
Izakhamuzi zaseKhayelitsha, ziholwa yinhlangano ezimele iSocial Justice Coalition, zisamukele isinqumo.
"Lokhu kusho ukuthi kukhona okuzokwenziwa ngezinga lobugebengu eKhayelitsha, ngakho sijabule kakhulu,” kusho isikhulumi u-Axolile Notywala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 2 kushayisana 140 wezimoto
2012-11-23 07:23
Texas - Kushone abantu ababili kwathi abangaphezu kuka-80 balimala ngesikhathi kushayisana izimoto ezingu-140 emgwaqeni omkhulu eTexas, kusho izikhulu.
“Bekuyingozi enyathisa igazi,” kusho oweJefferson County Sheriff uRod Carroll. “Ezinye izimoto bezigibele phezu kwezinye.”
Le ngozi eyenzeke ngeholidi leThanksgiving yenzeke e-Interstate 10.
UCarroll uthe babalelwa ko-90 abantu abangeniswe ezibhedlela, kanti ababalelwa ku-10 kubona bebesesimweni esibucayi.
Kusolwa inkungu ebikhasa phansi ngale nhlekelele.
- Landela
IzindabaNews24 kuTwitter
- Sapa - AP


text:
Kwakumele angaboshwa uTaylor - Ijaji
2012-11-26 07:29
Amsterdam - Lowo owayengumengameli waseLiberia uCharles Taylor kwakungamele aboshwe ngenxa yokuthi babungekho ubufakazi obanele obumbophezela emacaleni abekwa wona, kusho ijaji elaliyingxenye yokushushiswa kwakhe likhuluma nephephabhuku elithize.
UJaji Malick Sow ugxeke indlela leli cala elasingathwa ngayo nangemigudu eyaholela ekuthathweni kwesinqumo.
UTaylor, 64, waba ngumengameli wokuqala ukugwetshwa enkantolo yomhlaba ngamacala athinta isizwe kusukela ngecala lamaNazi ngeWorld War 2.
Wagwetshwa iminyaka engu-50 esezikhindini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
WASHINGTON DC—
Amapholisa eChinhoyi ngoLwesibili abophe umhleli wephephandaba leWeekly Mirror uMnu Dennis Kagonye emethesa icala lokudinda iphepha leli engelamvumo.
UMnu Kagonye ubotshwe ngamapholisa eLaw and Order amvalela njalo amagqwetha akhe athi uzamiswa phambi komthethwandaba ngoLwesithathu.
Ngenyanga edluleyo uke wabuzisiswa ngamapholisa phezu kolunye udaba oluphume ephepheni lakhe.
IWeekly Mirror liphephandaba leMashonaland West eliphuma kanye ngeviki. Ukubotshwa kukaKagonye kusolwe ngumgcinisihlalo weMisa-Zimbabwe uMnu Njabulo Ncube.
Ingxoxo loMnu Njabulo Ncube
Kunjalo nje, iziphathamandla zenhlanganiso ezimeleyo iCounselling Services Unit abotshwe ngoMvulo eHarare alokhu evalelwe.
Amapholisa angene ewofisini yalinhlanganiso esithi adinga izinto ezeyisa uhulumende ezigcinwe yinhlanganiso le. Abophe iziphathamandla ezinhlanu ezigoqela intathelizindaba yephepha leDaily News.
Kodwa intatheli le, lomunye oyedwa baphange bakhululwa. Amapholisa ethesa abantu laba icala lokuloba imiduli yewofisi esetshenziswa lilunga leZanu PF koBulawayo uMnu Sikhanyiso Ndlovu.
Kodwa bayalilandula icala leli. Ingcwethi kwezombusazwe njalo engumqondisi weHabakkuk Trust uMnu Dumisani Nkomo yena othi uhulumende seqalisile ukuhlukuluza inhlanganiso ezizimeleyo ngoba ilizwe selibhekane lokhetho.
Ingxoxo lo Mnu Dumisani Nkomo


text:
Uyavela obulale umuntu enkantolo
2012-10-16 12:03
Durban - Iyavela ngaphambi kweNkantolo yeMantshi eNtuzuma indoda esolwa ngokudubula ibulale ilungu leNkatha Freedom
Party, okwenzeke emini kubuka abantu kanjalo namaphoyisa, kuyo le nkantolo ngoMsombuluko.
Okhulumela amaphoyisa uLieutenant Colonel Jay Naicker uqinisekise ukuvela komsolwa enkantolo ngoLwesithathu.
Ilungu le-IFP uSiya Dlamini udutshulwa nje, bekuvela enkantolo abasolwa abathathu abangamalungu eNational Freedom Party, abasolwa ecaleni lokubulawa kukaCebisile Shezi, ekuthiwa naye wabulawa ngoba eyilungu leNkatha.
Ikhansela le-IFP uMdu Nkosi uthe ubekhuluma nabezindaba ngesikahthi ezwa kuqhuma isibhamu.
"Bengikhuluma nabezindaba zakwa-e.tv ngesikhathi intatheli ithi angigobe, kuqhuma isibhamu," kusho uNkosi.
Ngokusho kukaNkosi, umsolwa uyilungu le-NFP.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UZuma akazixaki ngoMalema - Umbiko
2012-12-14 14:03
Johannesburg - UMengameli uJacob Zuma uthi akanaso isikhathi sokuzixaka ecabangana nomholi wophiko lwentsha owaxoshwa uJulius Malema.
Enkulumweni kaZuma nephephandaba iThe Guardian ubuzwe ngokukhuluma kukaMalema, amgxeke.
"Anginandaba kangako ngoba konke lokhu akwenzayo kumveza obala ukuthi ungumuntu onjani. Uma ethi uthanda inhlangano angeke enze ngendlela enza ngayo. Anginaso isikhathi sokuzixaka ngalezi zindaba zakhe," kuphendula uZuma.
Umengameli uthe ngeke aqagule noma sekuphelile yini ngekusasa likaMalema kwezombusazwe, uthi lokho kulele ekuziphatheni kwakhe.
UZuma ukubeke kwacaca ukuthi uMalema waxoshwa yi-ANC.
"Angeke ngathi kukhona akwenzela abantu, okuyimizamo yokuveza ukuthi ukuxoshwa akusiso isisombululo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ugwetshiwe owabulala intombi yakhe
2012-10-12 10:04
Pretoria - Ugwetshwe iminyaka eysishiyagalombili owesilisa owabulala intombi yakhe wase elahla isidumbu sayo emgqonyeni, wase esikhiphela ngaphandle kanye nomunye udoti.
Ijaji lasePitoli lithe umshushisi owamiswa uGeoffrey Maponya bekumele athole isigwebo esithe xaxa kunalesi ihhovisi lezokushushiswa komhpakathi elivumelene ngaso.
Liqhuba ngokuthi isigwebo esingaka asimufanele neze umuntu owabulala, njengoba uMaponya alahlwa elokubulala uPrecious Sibanda, 22, kubika iPretoria News.
USibanda washona ngemuva ngokushaywa ngamaqindi, wakhahlelwa wase enklinywa ngaphambi kokucinwa ngoplastiki.
UMaponya watshela inkantolo ukuthi wayengaqondile ukubulala uSibanda, wathi wamfaka uplastiki ekhanda ngoba esaba ukumbuka ebusweni eseshonile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ziyanda izingozi zemigwaqo kuleli
2012-12-25 09:02
Johannesburg - Kushone ingane enamasonto amathathu izelwe ngesikhathi kugingqika imoto eCamperdown, emgwaqeni uN3 phakathi koMgungundlovu neTheku, kusho abezimo eziphuthumayo ngoLwesibili.
Lolu sana luyingxenye yabantu abangu-11 abalahlekelwe yimiphefumulo kulona lonke leli phakathi kuka-20:00 ngoMsombuluko no-06:00 ngoLwesibili.
"Kubukeka sengathi le ngane iphalazwe yimoto ngesikhathi igingqika," kusho okhulumela i-ER24 uVanessa Jackson.
Abanye ababili bashone engozini eyenzeke eFree State ngenxa yemvula.
Abanye babikwe eBloemfontein, Parow, eWestern Cape, naseWitbank, eMpumalanga.
- Landela
IzindabaNews24 kuTwitter
- SAPA


text:
Kufunwa umshayeli wetekisi owadukaComment on this story
SIMPHIWE NGUBANE
UPHITHENE ikhanda usomatekisi odukelwe umshayeli wakhe wesifazane owahamba wangabuya netekisi eyayilayishe abagibeli isuka eThekwini iya eMandeni ngempelasonto eyandulela uKhisimusi.
UMnuz Gqokinsimbi Ngubane, wase-Effingham Heights, eThekwini, uthi uma efonela inombolo yocingo lukaNksz Noma Dladla ibanjwa ngowesilisa omyalela ukuthi akayobheka umshayeli wakhe emakhazeni kahulumeni ePinetown.
Uthi akukapheli sikhathi esingakanani umshayeli wakhe wesifazane emshayelela njengoba esenyamalele nje.
“Ngaxhunyaniswa abanye osomatekisi naye ngase ngiyamqasha ukuba angishayelele. Bengingakaze ngicabange ukuthi angaduka netekisi lami, okubi wukuthi akukho nomuntu oyedwa emndenini wakhe othi uke wambona kusukela enyamalele ngoMgqibelo wangoDisemba 22,” kuchaza uNgubane.
Uqhube wathi okumphithanisa ngekhanda wukuthi izihlobo zikaNksz Dladla ePort Shepstone kwazona zithi azimazi ukuthi washonaphi.
“Ubenesikhashana ngimqashile njengoba esenyamalele nje,” kubalisa uNgubane.
Lo somatekisi uthi akasoli lutho njengamanje kodwa inkinga bekuba yilo muntu wesilisa phambilini obebamba ifoni yomshayeli wakhe akhulume umathanda kwesinye isikhathi ayibambe kodwa angakhulumi.
“Ekuqaleni lo muntu ubesiyalela ukuthi siyobheka emakhazeni kodwa uma sifika singamtholi uNksz Dladla. Sigqigqe wonke amakhaza aseThekwini simthungatha kodwa lutho ukumthola. Sibuya ngisho erenki yamatekisi eMandeni lapho engifike ngabikelwa khona ukuthi wafika nayo itekisi eyafika yathulula abagibeli yabuyela igenqeza eThekwini,” kusho uNgubane.
Inombolo yocingo lukaNksz Dladla ibikhala ingabanjwa ngesikhathi efonelwa izolo emini.
Okhulumela amaphoyisa uCaptain Khephu Ndlovu, uthe uphenyo luyaqhubeka kanti umsolwa usevulelwe icala lokusebenzisa imoto yomuntu ngaphandle kwemvume. Uthe imoto nomsolwa abakatholakali kanti uma umndeni wakhe usola ukuthi uthunjiwe, awungapholisi maseko unikele esiteshini uyovula icala uphathe nezithombe zakhe khona ezothungathwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lahlasela ngoba laliwe iphoyisa
2012-10-23 14:29
Cape Town - Iphoyisa laseMossel Bay elavulela ngenhlamvu ngaphambi kokuba lizidubule nalo lalingakutholi ukuphumula ngenxa yokuhlukana nentombi yalo, kusho umbiko ngoLwesibili.
ICape Argus ibike ukuthi uSergeant Annesh Bootram, 36, uye lapho kuhlala khona owayeyintombi yakhe uConstable Evelyn Pienaar ngeSonto, kwase kuqubuka ingxabano.
"Kube sekuqhuma inganono... Ezinye izinhlamvu zadubula uPienaar. Umama wakhe, indodakazi yakhe eneminyaka eyisithupha kanye nomgani wakhe nabo bathola ukudubuleka," kusho okhulumela amaphoyisa uCaptain Malcolm Pojie.
UBootram wehla ngephaseji, wabe esezidubula, washonela khona lapho.
Bonke ngaphandle kukaPienaar baphume ngoMsombuluko esibhedlela.
Ngokusho kombiko, uBootram noPienaar bahlukana ezinyangeni ezimbalwa ezedlule, uBootram akayizwisisanga kahle leyo kanti futhi ubekhathazekile ngelungelo lokugcina izingane zakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘UMotshekga akanawo uTwitter’Comment on this story
MHLENGI SHANGASE
UNGQONGQOSHE weMfundo eyisiSekelo, uNkk Angie Motshekga, useziqhelelanisile nomuntu ozibiza ngaye ku-Twitter.
Okhulumela uNkk Motshekga, uMnuz Panyaza Lesufi, uthe uNgqongqoshe akanawo u-Twitter njengoba kukhona ovule i-account ngegama lakhe lapho ebhala khona ngezemfundo.
“Kule account kubhalwa izinto kube sengathi nguNgqongqoshe kanti sifuna ukuqinisekisa ukuthi uNkk Motshekga akekho ku-Twitter. Usebenzisa eyoMnyango ethi, @dbe_SA,” kusho uLesufi.
Uxwayise labo abasebenzisa izinkundla zokuxhumana ukuthi bamshaye indiva ozibiza ngoNgqongqoshe ngoba le account ayimele uMnyango, uNgqongqoshe noma uhulumeni.
“Abantu abavule le account abananhlonipho futhi bafuna ukungcolisa igama likaNgqongqoshe,” kusho uLesufi.
Izolo ozibiza ngo-@AngieMotshekga, ubhale ku-Twitter ukuthi ucabanga ukuthi zonke izikole zibe nemitapo yolwazi ukuze othisha bangasheshi ukuphuma.
Enye yezinto ngukuthi abazali abahambise izingane zabo ezikoleni ngesikhathi ngoba izikole zodaka ngeke zizigcwalise.
Okunye obekubhaliwe ngukuthi abafundi abangayi ezikoleni ezizimele.
Ozenza uNkk Motshekga uke wabhala nokuthi uyafisa ukuthi ahlangane nowayenguMengameli wophiko lwentsha lwe-ANC uMnuz Julius Malema.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Inhlanganiso ebona ngezabasakhulayo, eye Youth Development National Trust (NYDT), ihlaselwe ngamapholisa emawofisini ayo ngoLwesithathu akade edinga omunye wabo ocatshangelwa ukuthi ubhalisa uzulu ukuthi avote kukhetho okungekho emthethweni.
Umnu. Liberty Bhebhe umqondisi wenhlanganiso le uthi amapholisa akade ephethe incwadi yokungena emawofisini abo, aphume elengise izandla.
UBhebhe uthi akulamuntu obotshiweyo lobanje ethethe okuzincwajana okungela ncedo njengoba bengela mvumo yokubhalisa uzulu ukuthi avote kukhetho.
Uthi amapholisa athe efika athi adinga uMnumzana Alfred Ncube abamcabangela ukuthi ubebhalisa abasakhulayo kungwalo zokuvota okungekho emthethweni.
Ingxoxo Esiyenze LoMnu. Liberty Bhebhe
Umnu. Lison Ncube okunhlanganiso ye Zimbabwe Lawyers for Human Rights uthi ubesemahofisini enhlanganiso le ngesikhathi ihlaselwa ngamapholisa.
Ingxoxo Esiyenze LoMnu. Lison Ncube
Kusenjalo, amalunga enhlanganiso ye NYDT amabili akade evalelwe ngamapholisa okwensuku ezimbili akhululwe ngolweSithathu ngumthethwandaba we Lupane.
Umtshutshisi womthethwandaba okaMantshi eLupane uthe abababili laba kabala cala ngakho-ke kumele bakhululwe. Babecatshangelwa ukuthi babebhalisa abasakhulayo ukuthi bavothe okungekho emthetweni. Kade bebotshwe labanye babo abedlula amatshumi amathathu abakhululwe ngelanga bebotshwa.


text:
Indlu ye Satyagraha
Indlu Ye Satyagraha, eyaziwa njengendlu ka Gandhi, itholakala engxenyeni yase Johannesburg. Lendlu ilapho u Mahatma Gandhi ayehlala khona waphinde wasebenzela khona phakathi kweminyaka yabo 1908 kuya ku 1909. yaziwa njenge ndawo yamagugu nobuciko.lendlu beyinendawo yokudlala umphebezo kanye nesibaya sama Hhashi kodwa uGhandi kanye no Kallenbach babengaphili impilo yezigwili baguqula indlu bayenza indawo ebebazophila impilo elula.
uGhandi wayelala kwindawo ebingasenhla lapho begibela khona ngomzila wendlu , ngenca ka Ghandi impilo ka Kallenbach yaba noshintjo olukhulu, bobabili babengadingi imali eningi ukwanelisa izidingo nqanti zabo .indlu bayishiya ngo 1909 yathengwa abantu abaningi ngaphambi kokuthengwa yinkampani yezokuvakasha yase France ebizwa ngokuthi I Voyaguers du Monde , eyabese iyayiguqula iyenza indawo yamasiko neyokulala kanye neyabavakashi Khona manje lendlu inakekelwa u Lauren Segal , onolwazi olunzulu ekunakekelweni kwezindlo zamasiko kanye nezabavakashi , ukulwa ngaphandle kodlame okunye lendlu emele kona eNingizimu ne Afrika
Umlando[hlela | edit source]
Ngo 1904 u Ghandi wahlangana no makhi wezindlu u Hermann Kallenbach owayeyi Juda laseJalimani, wamakhela lendlu ayenza ayisusela esibayeni sezinkomo, kungakho ibizwa ngokuthi isibaya (kraal).[1]
Ezokuvakasha[hlela | edit source]
Lendlu ithola izivakashi eziningi ngonyaka, ezinye zalezo zivakashi yizizukulwane zikaGhandi uEla Ghandhi, noTara Ghandi ngonyaka ka2014.[2]


text:
Ugwetshiwe owabulala abazali
2012-12-03 12:03
Johannesbdurg - Owesilisa oneminyaka engu-24 ubudala uvele wakhihla esikaNandi ngesikhathi ethola odilikajele ababili eNkantolo eNkulu yaseTokoza, kubike iBeeld ngoMsombuluko.
NgoJuni 28, 2008, uLester Abrahams, oseneminyala engu-24 manje, waba nengxabano nobaba wakhe, wabe esemdubula wambulala ngesibhamu sohlobo lwe-9mm.
Ngemuva kwalokho washaya umama wakhe ngepayipi lensimbi washona, kubika izingane ezimbili -- umfowabo omncane nomzala wakhe.
U-Abrahams wabe esezisabisa lezi zingane ngokuthi uzozijezisa kabi iminyaka eminingi uma nje zike zathi vu ngalokhu.
Umshushisi woMbuso uDeon van Wyk utshele inkantolo ukuthi izingane zizohlala nalesi sithombe impilo yazo yonke.
UDokotela uGerard Labuschagne, oyinhloko yophika lwabapheny kweziphathelene nezengqondo, wethule ubufakazi ngoLwesihlanu bokuthi u-Abrahams ukhombise ukungaphili kahle ngokomqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugcine eboshiwe uSechaba
2013-02-25 10:05
Johannesburg - Umculi oshaya owokholo uSechaba Pali uchithe izinsuku eziyisihlanu etholoza esitokisini kulandela ukuboshwa ngemuva kokuvela kokuthi wakhulelisa intombazane esencane.
Lokhu kungemuva kokuthi iNkantolo yeMantshi yaseLadybrand ithe akahlale esitokisini kuze kube nguLwesibili, nalapho kulindeleke khona ukuthi afake isicelo sebheyili.
USechaba waboshwa ngesonto eledlule kulandela udaba olwaphuma kuSunday World emasontweni emabili edlule lokuthi waba nengane nentombazane, 15.
Ube esezinikela emaphoyiseni aseWelkom ngoLwesibili.
Amaphoyisa aseWelkom abe esemdlulisela eTweespruit, eFree State, nalapho echithe khona izinsuku ezimbili ngaphambi kokuvela enkantolo.
Kuvele ukuthi leli cala lingaphansi kukaSchedule 6, noqukethe amacala abucayi kakhulu.
Unkosikazi kaSechaba, uJulie, uveze ukuthi umndeni wentombazane wawuvele unezinhloso zokuqola lo mculi kwasekuqaleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
U-Hotstix ube yisibonelo esihle
2012-07-16 12:02
Johannesburg - Umculi uSipho "Hotstix" Mabuse, ulindele ukuthi ahlonyuliswe ngesitifiketi sakhe sika-matric ngoMsombuluko, kusho iphephandaba iSowetan.
Ekuqaleni konyaka uMabuse wabhalalisa esikoleni sabantu asebekhulile iPeter Lengene Adult Basic Education Training School, eKlipspruit, eSoweto.
Uthe njengoba esezothola isitiiketi, usezokwazi ukuqhuba izifundo zakhe, agogode emkhakheni we-Anthropology.
UMabuse wayeka isikole eqeda ukuphasa u-grade 11 ngonyaka ka-1969, wabe esengena emculweni, ehamba amazwe.
Uthe yize ephumelele emculweni, ubezizwa enganelisekile ngoba engasiqedile isikole.
Ebhala kuTwitter uthe: "Kuqala isonto elisha, eliza nezinto ezintsha. Namhlanje ngizothola isistifiketi sami sebanga leshumi. Lo mfundi uthokoze kakhulu".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-ANC eN West imangele ngecala elivuliwe
2012-12-12 08:20
Johannesburg - I-ANC eNorth West ithe imangele ngokugijimela eNkantolo eNkulu yaseMahikeng kwamanye amalungu ayo ngoba ephikisana namagama aphakanyiselwe inkomfa yaseMangaung.
"Ubuholi besifundazwe sebuyazi ngemizamo yokuphazamisa imiphumela yokuqokwa kwezithunywa kanjalo neyengqungquthela yeqembu," kusho okhulumela iqembu uKenny Morolong.
Leli qeqebana lifake isicelo sokuthi kuvinjelwe ukubhaliswa kwalezi zithunywa engqungqutheleni yeqembu ngesonto elizayo.
Leli cala lihlehliselwe uLwesine.
Kule nkomfa yesifundazwe kwaphakanyiswa igama likaMengameli Jacob Zuma njengayena abafuna ahole i-ANC eMangaung.
USihlalo wesifundazwe uSupra Mahumapelo uyena obehola iqeqebana elifuna uZuma ukuba aphathe ihlandla lesibili.
UNobhala uKabelo Mataboge yena ubehamba nabafuna iSekela likaMengameli uKgalema Motlanthe.
UMataboge wadutshulwa engena kwakhe eMmabatho ngenyanga edlule, kodwa wangalimala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amasosha aseFrance alimaze abane ehlasela inkambi
2013-02-25 16:12
Bamako - Amasosha aseFrance ahlasele inkambi yabeqembu lamaSulumane enhla nezwe iMali, kwalimala abane abaseqenjini i-Arab Movement of the Azawad
(MAA).
Lokhu kwenzeke ngemuva kokuthi ibikade itholene phezulu phakathi kwabeqembu iTuareg anamavukelambuso eMAA kanye namasosha kahulumeni.
"Abane abaseqenjini i-MAA balimele ngesikhathi kuqhunyiswa ngebhomu inkambi i-Infara, eqhele ngo-30km emngceleni wase-Algeria, kusho uBoubacar Ould Taleb ongumholi we-MAA.
"Izindiza zaseFrance zijikijele amabhomu enkambini yethu, kudicileleke phansi izimoto ezinhlanu zombutho wethu."
U-Ould Taleb uthi amasosha aseFrance eseka iqembu labeTuareg iNational Movement for the Liberation of Azawad (MNLA), athi lihlukumeza abesifazane nezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Lingenile elikaTatane
2012-12-11 12:30
Johannesburg - Icala elibhekene namaphoyisa ayisikhombisa lokubulawa kuka--Andries Tatane ngesikhathi ebhikisha nabanye, liqalile futhi ngoLwesibili ngemuva kwezinyanga ezintathu lama.
Icala liqulwa eNkantolo yesiFunda eFicksburg.
Umshushisi woMbuso uSello Mathloko ubize ufakazi woMbuso, uCaptain Matshidiso Lesimola, oyilungu lophiko lwamaphoyisa agcina ukuthula emphakathini, eFree State.
UTatane wabulawa ngo-Ephreli ngonyaka odlule, kusolakala ukuthi wwbulawa amaphoyisa ngesikhathi edubula ngezinhlamvu zenjoloba kubhikishelwa ukulethwa kwentuthuko eFicksburg.
ULesimola ukuvezile ukuthi uyabazi bonke abasolwa.
UMathloko ube eseqala ukumpheka ngemibuzo, ngalokho okwenzeka ngelanga lemashi, uTatane ayeyingxenye yayo.
ULesimola wethule ubufakazi ngenqubomgomo eyaye ilandelwe uma umphakathi unemibhikisho waveza nangesivumelwano esiba phakathi kwamaphoyisa nabaholi bomphakathi mayelana nesikhathi sokuqala nesokuphela kwemashi, kanye nezindawo ezobanjelwa kuzona.
Uphinde wethula ubufakazi ngezinsiza kusebenza ezaziphethwe amaphoyisa ngalolosuku, ezihlanganisa imoto yamanzi ( water cannon), izibhamu ezincane, nokokuzivikela.
Icala liyaqhubeka
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UHunt ugxibha unompempe
2012-05-02 12:05
Johannesburg - Umqeqeshi weSuperSport United uGavin Hunt uthi iqembu lakhe “beliwuphethe umdlalo” ngesikhathi libhekene ne-Orlando Pirates, kodwa badliselwa ngunompempe, kubika iKickOff.com.
AmaBhakabhaka awine ngo 2-1 ngoLwesibili ebusuku, kodwa uHunt uthi abafana bakhe bekungafanele bashaywe.
Uthi ukuhlulwa kwabo kuyimisebenzi kanompempe uRobert Sithole, nokwakunguyena owayephethe umdlalo ngesikhathi ezakhe zibhekene nePirates okokuqala, nalapho ezikaKhoza zawina khona ngo 3-0.
“Bekufanele engabe sinikezwe ama-penalty amabili ngesiwombe sokuqala. Kuyamangaza okwenzeka emidlalweni kuleli," kuchaza uHunt ngokunengeka.
"UBenni McCarthy bekumele akhishwe ngesiwombe sokuqala, kodwa do."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzehlisele umholo uMengameli uBanda
2012-10-03 16:33
Lilongwe – Umengameli waseMalawi uJoyce Banda umemezele ukuthi uzonciphisa umholo wakhe ngamaphesenti angu-30, enza lokhu njengenye yemizamo yokuzibophezela kukahulumeni ukwenza ngcono isimo sezwe.
UBanda ungumengameli wesibili wesifazane e-Africa, elandela uMengameli waseLiberia, u-Ellen Johnson Sirleaf.
UBanda wangena esikhundleni sakhe ngemuva kokudlula emhlabeni kukaMengameli uBingu wa Mutharika, owakhothama ngenyanga ka-Ephreli.
UBanda ekanye nephini lakhe uKhumbo Kachali, bazonqamula imiholo yabo ngo-30%, bathe angeke baphoqe amalungu eKhabhinethi ukuthi enze njengabo.
Uphinde waveza ukuthi azodayiswa amabhanoyi amabili athengwa nguhulumeni kaMutharika, eminyakeni emithathu eyedlule.
Ukuthengwa kwamabhonoyi kwahlonzwa njengokumoshwa kwemali futhi kwathukuthelisa nabaxhasi bezwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uzoba seThekwini owamanqamu eTKO
2012-11-21 14:04
Johannesburg - Inkundla yezemidlalo iMoses Mabhida Stadium yiyo ezosingatha owamanqamu weTelkom Knockout phakathi kweMamelodi Sundowns neBloemfontein Celtic ngoDisemba 1, kubika iKickOff.com.
Lokhu kumenyezelwe yiPremier Soccer League ngoLwesithathu.
Lo mdlalo uzoqala ngo-20:15.
Lo kuzoba unyaka wesibili kulandelana owamanqamu weTelkom Knockout ubanjelwa kule nkundla yaseThekwini engaconsi phansi kwabaningi.Lowo oyibamba lesikhulu sePSL uCambridge Mokanyane uthe: “Ngiyajabula ukunazisa ukuthi sesinqume ukuyisa owamanqamu eThekwini. Ngithanda ukubonga uMkhandlu weTheku ngokusebenzisana nathi."
Amathikithi azoqala ukudayisa emahoreni angemangaki kusuka manje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
From Community Memory
Umemulo usiko olwenzelwa intombazane uma iziphathe kahle ebuntombini bayo yangabaphoxa abazali bayo. Isikhathi esiningi lolusiko lwenziwa uma intombazane iziphathe kahle yaze yafika eminyakeni engamashumi amabili nanye - 21, ikakhulukazi lwenziwa amaZulu.
Amalungiselelo omemulo
Intombazane ihlala endlini igoye isonto lonke phambi kosuku lomemulu, isizathu ukuthi kumele amadlozi ayibone ingane leyo ezobe ikhuliswa okanye ibongwa. Kuyaye kudingeke izimpelesi ezizoyimisa ngosuku lomcimbi nazo ezingakabi nazo izingane. Phakathi nesonto intombazane ezobe yemula iyaye ihambe nezimpelesi zayo bewoyiza emphakathini nakomakhelwane, lapho omakhelwane kumele bakhiphe abanakho okuyizipho nabo basuke beyibongela. Intombazane iphinde iye komalume ukuyo landa umkhonto.
Usuku lomemulo
Ilapho khona kuwusuku lomcimbi amantombazane ahamba izintathakusa eyogeza emfuleni,abuye ngezikhathi zasemini esevunule ngezingubo zesintu. Lolu kusuke kuwusuku olukhulu kusuke kuhlatshwe inkomo, kuculwa amaculo esintu kuphinde kusinwe. Umuntu owemulayo usuke echonywa imali ekhanda izivakashi ezisuke zithamele umcimbi ngalolosuku kuphinde kubekhona nezipho eziningi.
English Summary
It an event which is done by parents, to their child (girl) for a good behavior on it childhood. Once a girl had reached the age of - 21 or above, then this event may takes place, it usually done by the Zulus.
Preparations
- A girl had to live inside a house in order for ancestors to see her and pass some blessings.
- There is a peer group with same behavior who come for support, during the week they escort the girl to the community for invitations and donation as gifts from the people.
- On the last day of the week they go to collect spear from mother’s side of the family.
The Day for Event
- Girls go to the river for bath and traditional clothing.
- Slaughtering of a cow takes place, and go to the open space (esigcawini), for cultural dance (ukusina) and music.
- On the open space a girl with it spear will go around people who are watching and do a selection by pointing down a spear in front of a chosen-one, that particular person had to take the spear and dance (agiye) then put a certain any amount of money(only paper-ones) on the head of a girl.
Umemulo
Lapha sibheka ukuthi uyini umemulo ngokubheka ukuthi ubani noma intombazane enjani eyenzelwa umemulo; ukuthi umemulo kungabe uyisiko yini futhi umzali ubona kanjani ukuthi eyiphi ingane ezinganeni ekufanele yenzelwe. Ziningi izincazelo abantu abanazo ngomemulo nalapha sibheka esizitshelwe izalukazi ezimbili ezikhonza ebandleni lakwaShembe.
Umemulo wenzelwa ingane yokuqala yentombazane ezelwe ekhaya. Ukwenzela ingane umemulo kuwusiko lwaKwaZulu kanye nebandla lasekuPhakameni liyawalandela amasiko futhi liyawagcina kakhulu. Kuthiwa uma kwenzekile intombazane endala ekhaya yadlula emhlabeni ingakokwenzelwa umemulo kufanele intombazane emlamayo yenzelwe ukumumela ngoba kuthi kuyakhaleleka.
Umemulo wentombi nto
Uma intombi intombi nto yenzelwa umemulo kuthi ngesikhathi izokwenzelwa umemulo kufanele iphume nezinye izintombi ezisagcwele ihambe iwoyiza ebuntombini bazo. Uma kuwoyizwa, intombi leyo uzowoyizela ezihlobeni zayo lapho isuke ibamema ukuthi bafike kumemulo wayo. Intombi le esuke yenzelwa umemulo isuke igcobe ibomvu ebusweni. Lapho usuke iwoyiza nomakotshana wayo.
Kuzothi ingaqeda ukuwoyiza kanye nezintombi lezo ebeziyiphelezela iyahamba iyolanda umkhonto komalume bayo. Kodwa uma ukuthi iyalotsholwa izohamba iyolanda umkhonto wayo emzini. Kuzothi ingabuya komalume kuhlatshwe imbuzi yokuguqa. Lembuzi ihlatshwa ngoMsombuluko lapho intombi ayisezukuphuma endlini. Uma kukhona ekudingayo izolethelwa umakhotshana wayo. Ngenkathi isuke ihlezi endlini usuke igcobe ibomvu.
Kuyothi ngosuku lweSabatha ntambama, seliphelile iSabatha bese kuhlatshwa inkomo. Kudliwe inyama yangaphakathi. Ekuseni izintombi ziyahamba ziyogeza ibomvu emfuleni esuke iligcobe ngesikhathi isuke igoyile. Zizothi zingabuya zihambe izintombi ziyogqoka imvunulo yazo. Nayo intombi leyo eyenzelwa umemulo iyavunula bese ifakwa nomhlwehlwe wayo izobe isihamba iyosina esigcawini.
Uma kwenzeka kanti kukhona intombi engaphelele yayikhishiswa inkomo kuqala kaZulu kanti ekuPhakameni, intombi ifakwa isiphandla sayo inkomo ehlatshiwe. Ziyahamba ziyogezwa emfuleni izintombi zibuye zifake iziphandla zazo. Uma intombi izazi ukuthi ayisiyona intombi ayiwufaki nhlobo umhlwehlwe. Ngoba uma umuntu efihlile kubonakala umhlwehlwe uyadabuka kanti kuqala kwakubonakala ngezalukazi zikhwifa phansi inyama. Zithi sawudla udoti ngoba bathi inyama iyazwakala.
Uma sekuyisikhathi sokusina esigcawini akufanele ime iqonde kumele igobe futhi ingababheki abantu. Kuthiwa isuke ihlonipha amadlozi akubo. Ngenkathi isisina imkhonto igwaza phansi eduze kwezihlobo zayo zakomalume. Uma kungabasemzini izogwaza phambi kwabo lapho kusuke kumele ukuthi bayikhunge. Uma imali bengenayo kumele bayihlome noma isipeletu. Ngenkathi kusinwa kusuke sekukhona izinsizwa sezizobheka ukuthi zingabathola yini abazozigana. EkuPhakameni kusuke kusho ukuthi intombi isingahlala esigcawini ikhethwe ngokwebandla ukuthi izogana bani. Umemulo uwusiko okumele umzali ayenzele ingane yakhe uma isikhulile ngoba uyakhalaleka ukuthi uma ungenziwanga.
By: Nqobile Mdabe
Sources: Mrs. Veronica Mkhwanazi Mrs. Mary Matenga


text:
Imibono ngobencintsha umyeni wakhe ucansi
2013-02-06 16:23
Cape Town - Owesifazane obencisha umyeni wakhe ucansi kwaze kwaphela iminyaka eyisikhombisa, uthi ufuna umyeni wakhe amkhokhele isamba esingu-R1.3 million kulandela ukuthi ethathe unkosikazi wesibili.
USheikh Ebrahim Moosa, uthi inkolo yakhe iyamvumela ukuthi angathatha isithembu, ngale kwalokho uthi ubencishwa.
Bathini abafundi ngalokhu?
UKhulumani Geo Mavuso uthe: Lo mama kusho ukuthi washada ngezizathu ezingaqondile,uma kuwukuthi wayezimisele ngomendo wayengeke angalali nomyeni wakhe.
Kanti ke futhi namazwi aseBhayibhelini athi abashadile abanamandla phezu kwemizimba yabo, akusesiyo eyabo bodwa.
Konke lokho wayefanele ukuthi akwazi ukuthi umuntu wesilisa uyaphiwa ukudla adle asuthe.
UNolubabalo Jojo Pikelela uthe: Akamthandi neze umyeni wakhe, ufuna imali qha.
USteve Zakhele Mthethwa uthe: Kanti yini umsebenzi womshado?
Mina kuyimi bengizomyeka zibekwa nje ebese ngizithathela omunye, okwakobani ukulamba ukudla kukhona endlini?
UMhlengi Khuzwayo uthe: Indlala ibanga ulaka, uma umfazi ekuncisha ucansi usuke ezijolela ngaphandle, kumele uma uyindoda uvule amehlo umtshele ukuthi iyakunyanyisa lento ayenzayo uma engashintshi komele ashaye isishwapha sakhe ahambe, baningi abafazi abafuna amadoda la ngaphandle.
UJeffro Xovizwe uthe: Lona wesifazane wayevele eshadele imali, ubamba indoda inkunzi.
UThobile D Shabangu uthe: Akumele nangephutha umfazi ayincishe indoda yakhe, kanjalo nendoda akumele imncishe umfazi wayo.
Bekumele indoda ithathe umfazi wesibili ngoba isihlulekile kumfazi oyincishayo.
Emshadweni akumele sidonsisane, ikakhulukazi ngokocansi ngoba uma sidonsisana ngokocansi nakanjani kungena owesithathu.
Nikanani ningagodlelani ucansi nakho konke ningagodlelani, ucansi yilo oluqinisa imizi eminingi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uthola izinsongo ‘oshaywe’ i-forumComment on this story
MINENHLE NTOMBELA
UKHALA ngesihluku sokubhaxabulwa ithimba elithi libhekele ubugebengu endaweni yaseThornwood, eMariannhill owesilisa wakule ndawo obezothamela umhlangano womphakathi.
Kumanje uBheki Nxumalo (22), ugodle ingalo ngenxa yokulimala ngesikhathi eshaywa kanzima ngabantu athi kumele bavikele umphakathi.
Echaza ngokwenzeka uthi wayethamele umhlangano womphakathi owawuphathelene nentuthuko ezofika endaweni. Uthi waphuma ngaphandle ehholo eyophuza amanzi wazithola eselandelwa ngamalungu amathathu aleli thimba elibizwa nge-forum.
Uthe omunye wabo uqale ukumhlohla ngemibuzo angayazi okuthe uma ezama ukuphendula baqala bamthelekela.
“Ngababona sebebathathu bengingungile bephezu kwami bengihlanganyele ngingenzanga lutho. Amanye amalungu ale forum avala umnyango ehholo abantu bengakwazi nokungisiza,” usho kanje.
Uthi waze walanyulelwa ngumfowabo omdala owayengaphandle naye abamshaya kodwa bakwazi ukuphunyuka babaleka.
Emuva kokuvula icala lokushawa yila madoda amathathu e-forum, uthi sekuke kwafika abanye balesi sigungu kubo bethi makuxoxiswane ngokwenzekile bazimisele ukumnxephezela uma esula icala.
“Sathi uma sinqaba basitshela ukuthi kukhona okusina kusijeqeza sinomndeni wami. Omunye wathi ngizozithola ngisenkingeni futhi ngizozisola ngokuvula icala.”uchaza kanje.
Uthe selokhu ephume esibhedlela nengalo ephukile akahlezi kahle useyasaba njengoba lamadoda amusabisa aze asabisa nomndeni wakhe.
Amaphoyisa akuqinisekisile ukuthi kuvulwe icala lokushaya kodwa athi akukaboshwa muntu kusaphenywa.
Usihlalo we-forum kule ndawo uMnuz Nimrod Khumalo, uthe uyazi ngokwenzeka kodwa akulona iqiniso eliphelele lokhu okushiwo nguNxumalo.
“Ngiyavuma wathinteka ngezwa nokuthi washawa ngenduku. Kodwa nguye owaphazamisa umhlangano nabangani bakhe. Ngike ngakhuluma naye wangichazela ngokwenzeka,” kusonga uKhumalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe izaguga KwaSwayimane
2012-10-22 12:03
Thobani Ngqulunga, The Witness
Pietermaritzburg - Ugogo nomkhulu baKwaSwayimane, bagcina ukubonakala bephila ngesikhathi beyohola impesheni yabo, okulandela lapho kwatholakala izidumbu zabo ekhaya labo bebulewe.
Isidumbu sikamkhulu uMfanalo Mkhize, 84, satholaka sidindilize phansi elenga intambo emqaleni, kwathi esikagogo uZamekile Ngidi, 65, sona satholakala sisalenga.
Izidumbu zatholwa ngumakhelwane obezobabheka njengoba wabe ebaphathise impuphu emholweni.
Isibhamu sikaMkhize besithathiwe, umuzi walezi zaguga uqhelelene nabantu abaningi njengoba kumele uwele umfula uma ufuna ukufinyelela kuwo.
Lokhu kuhlasela sekuphinde kwavusa intukuthelo emphakathini waKwaSwayimane, njengoba ngenyanga kaJulayi kwadlwengulwa ogogo ababili, oneminyaka engu-94 ubudala nomunye oneminyaka engu-84 ubudala.
Indodana kaMkhize uKumakwakhe, 55, uthe umndeni uthuke kakhulu ngalokhu kubulala.
Ababulali bathathe kuphela isibhamu sikamkhulu, akekho oseboshiwe.
– Landela IzindabaNews24 kuTwitter (@IzindabaNews24).
- The Witness


text:
Amavukelambuso abulale 18 eNigeria
2013-01-23 07:28
Maduguri - Oshayasibhamu okusolakala ukuthi bangamaSulumane bavulele ngenhlamvu ezakhamuzini enyakatho mpumalanga neNigeria, kwashona abantu abangu-18, kulandisa uhulumeni wendawo ngoLwesibili.
Lokhu kuhlasela okwenzeke ebusuku ngoMsombuluko kuthiwa bekubhekiswe kubazingeli baseDamboa abadayisa inyama yezinkawu nezingulube, nengavunyelwe ukuba idliwe ngamaSulumane.
“Oshayasibhamu okusolakala ukuthi bangabeBoko Haram badubule kwasala abazingeli abangu-13 enkundleni kwathi abanye abayisihlanu bashonela esibhedlela," kusho okhulumela uhulumeni wendawo u-Alhaji Abba Ahmed.
- Landela
IzindabaNews24 kuTwitter
- Reuters


text:
Uzilengise wazingqongqisa nendlu owaliwe
2012-08-21 10:06
Doreen Mokgolo, Daily Sun
Johannesburg - Ngesikhathi u-Andrew ethola ukuthi unkosikazi wakhe uyajola ngaphandle uvele wabona engasakufanele ukuphila wazilengisa. . . uphinde washisa nendlu, ukuze enze isiqiniseko sokuthi uyafa ngempela, kubika iDaily Sun.
U-Andrew Maluleka, 48, uzilengisile endlini yakhe eseStinkwater, enyakatho yeTshwane ngoLwesibili owedlule – ukwenze lokhu wase eshisa indlu yakhe ukuze abe nesiqiniseko sokuthi nesidumbu sakhe futhi siyasha.
USam Matloa, ongumakhelwane aphinde abe ngumngani wakhe, utshele iDaily Sun ukuthi uvuswe ukuqhuma kwamawindi kanye namalangabi abephuma endlini.
“Ngibize omakhelwane ukuba bazosiza sicime umlilo. Kodwa sithe siqeda nje ukuwucima umlilo, yonke into ibisishe yaphela.“
USam uthe ucabange ukuthi u-Andrew akekho – kodwa uthe uma engena endlini wazithela phezulu kukamngani wakhe elenga ophahleni.
“Isidumbu naso ngabe sishile ngoba asikwazanga ukucima umlilo.”
USam uthe umngani wakhe kungenzeka ukuthi uzibulale ngoba unkosikazi wakhe, uSharon Bill, 26, emshiyile.
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kusazolokhu kuvaliwe eKusasalethu
2013-01-07 15:03
Johannesburg - Inkampani iHarmony Gold, izolokhu ilivalile igatsha layo emayini iKusasalethu, njengoba kulindeleke ukuthi inkampani idilize.
IHarmony ithi isiqalile ukulandela umyalelo wesigaba -189, ngaphansi kweLabour Relations Act.
"Izikhulu zilandela umthetho njengoba kucaca ukuthi akukho ukubuyela emuva ngesimo senkampani,” kusho isitatimende senkampani.
Omunye wabasebenzi usigxekile isinqumo sokudiliza wathi lokhu kwakungagwemeka ukuba kwahlalwa phansi kwaboniswanwa, ngesikhathi kuqhubeka isiteleka sabasebenzi ngenyanga kaDisemba.
IHarmony Gold yangenelwa yimali elinganiselwa ku-R134 million, ivela engxenyeni yeKusasalethu, ekoteni yesithathu yonyaka owedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kusakhonya i-ANC eMbabazane
2013-02-20 12:02
Thobani Ngqulunga, The Witness
Durban - Iqembu i-African National Congress namanje kusayilo eliphethe uMasipala waseMbabazane, ngemuva kokuthi iqembu iNational Freedom Party neNkatha Freedom Party baphakamisa ukuthi abasakwethembi ukusebenza kwemeya nomkhulumeni kamasipala.
INkantolo eNkulu eMgungundlovu yanquma ukuthi iMeya uPhindile Strydom nomkhulumeli kaMasipala uMondli Mkhize, babuyiselwe ezikhundleni zabo, nokwamukelwa kakhulu yiqembu i-ANC.
Ngenyanga eyedlule, uNgqongqoshe wezokuBusa ngokuBambisana uNomusa Dube wafaka lo masipala ngaphansi kweso lokhozi.
Iphephandaba iThe Witness, labika lathi uMkhize nonogada wakhe uBonginkosi Ndlovu baphuma ngembobo yenalithi ngesikhathi bedutshulwa besemzini kaMkhize eNtabamhlophe.
Ngemuva kokuthi kumiswe lezi zikhulu, imenenja yesigungu yabeka ezikhundleni imeya entsha nomkhulumeni, bobabili abakwi-IFP, kusho uNobhala we-ANC uSihle Zikalala.
UZikalala uthi ngaphansi komthetho iMunicipal Systems Act neStructures Act, ngumkhulumeli kanye nemeneja kamasipala kuphela abangaba nezwi emhlanganweni wesigungu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
WASHINGTON DC— Isikhulumi senhloko kahulumende. uMnumzana Morgan Tsvangirai, uMnumzana Luke Tamborinyoka, owehlelwe yengozi yomgwaqo emadabuka kusa ngempelasonto ubikwa esengcono esibhedlela se Avenues Clinic eHarare njalo usekhitshwe impompi kade zimncedisa ukuphefumula.
UTamborinyoka, owake wasebenzela iphephandaba le The Daily News ulimele kakubi ekhanda wephuka imbambo lapho imota yakhe yohlobo lwe Toyota Prado ihle yadubuka ivili yagengquka kathathu. Abanye abakade besemoteni le babikwa bengalimalanga kakhulu.
Unobhala jikelele weMDC-T, kuhlangothi lwabatsha, uMnu. Promise Mkhwananzi utshele uChris Gande weStudio 7 ukuthi basabhekane lempilo ka Tamborinyoka andubana bekhangele imbangela yengozi le.


text:
WASHINGTON DC— IZimbabwe Revenue Authority (ZIMRA) ebuthanisa imali yemithelo ithi yenelisile ukwedlulisa kancane isilinganiso semali ekade ikhangelelwe ukutholakala ngomnyaka ophelileyo.
IZIMRA ithi imali ebuthanisiweyo yemithelo ibe ngamabillion edlula kancane amathathu amadollar - $3.3 billion loba nje bekukhangelelwe ukuthi kuzatholakala i$3.2 billion.
Umnu. Sternford Moyo umqondisi we board ye ZIMRA uthi okwenze bathole imali ethe xaxa yikuthi babe lenhlelo ezibalulekileyo zokubuthanisa imithelo.
Imithelo ye-value added tax yiyo elethele uhlangothi lolu imali enengi ilandelwa yimithelo evela kuzulu lakumankampani. Umsebenzi wezemigodi ukhanya ulethele iZIMRA imali eyingcosana.
Umnu. Rejoice Ngwenya ingcwethi kwezenotho uthi iZIMRA yenelise ukwenza okuyimadlana lokhu njengoba umnotho welizwe uthuthuka kancane.


text:
Umphakathi utitinye obesolwa ngobugebengu
2012-01-05 08:54
Polokwane - Owesilisa, 20, ushonele esibhedlela iLebowakgomo emuva kokushaywa yisixuku ebesimsola ngokweba esitolo, kusho amaphoyisa aseLimpopo ngoLwesine.
UDumi Phasha ushaywe kabi umphakathi ngaphambi kwamabili ngoLwesibili eTsoaing eGa-Mphahlele, kusho uCaptain Mamphaswa Seabi.
Ube esehanjiswa esibhedlela, nalapho eshonele khona ngoLwesithathu.
USeabi uthi amaphoyisa aphenya icala lokubulala.
"Amaphoyisa acele umphakathi ukuba ungazibambeli umthetho ngezandla," esho.
Akukaboshwa muntu.
- Landela
IzindabaNews24 kuTwitter
- SAPA


text:
Izikhukhula zibulale 30 eMozambique
2013-02-12 07:30
Maputo - Kushone abantu abangu-30 ezikhukhuleni kulezi zinsuku ezimbalwa ezedlule, enyakatho neMozambique, kusho izikhulu zendawo.
U-Amancio Nhantumbo weMozambique National
Disaster Management Institute (INGC) uthe ukushona kwabantu kwenzeke esifundazweni iNampula kanti kudalwe kakhulu "ukugwiliza, isifo sohudo nombani".
Zibalelwa ku-2 000 izindlu ezicekeleke phansi kuleya ndawo,kusho i-INGC, kanti izinkulungwane zabantu zikhosele ezindaweni zesikhashana.
Eningizimu neMozambique, izikhukhula zibulale abantu abangu-105 kwathi abangu-150 000 basala dengwane kulezi zikhukhula ezaqala ngo-Okthoba.
- Landela
IzindabaNews24 kuTwitter
- Sapa-DPA


text:
Izelamani zabulawa ngabangani bazo
2013-01-31 08:30
Johannesburg - Amadoda amabili aboshwa mayelana nokubulala izelamani ezimbili eNorthcliff, eGoli, ayengabangani bazo, kusho umbiko ngoLwesine.
Lokhu kushiwo umsizi wasendlni owayesebenzela izelamani uGary Smith noKaren Buchanan, kubika iphephandaba iThe Star.
USmith noBuchanan babulawa kubo ngoMashi 2008. Babeboshwe izandla nezinyawo, babhandwa nge-duct tape imilomo bacibwa ngemicibisholo base beyadutshulwa.
"Ngesikhathi ngitshelwa amagama abasolwa ngithuke kwaphela nasozwaneni," kusho lo msizi ongathandanga ukudalulwa igama lakhe.
"Babengabangani babafi kanti babejwayele ukuvakasha isikhathi esiningi."
Uthi abasolwa bafika ngakusa bezokhala bezozwakalisa nokudabuka kwabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuhlasele i-tsunami eJapan
2012-12-07 12:01
Tokyo - IJapan isihlaselwe yi-tsunami ogwini olusenyakatho mpumalanga nezwe, ngokusho kwenhlangano ebhekelele izinhlekelele ngoLwesihlanu.
La manzi afike nase-Ishinomaki, nokuyidolobha eliseMiyagi
nelakhahlanyezwa kakhulu yitsunami ngoMashi 2011, nalapho kwashona khona izinkulungwane zabantu.
Lokhu kudalwe ukuzamazama komhlaba okuthiwa kube namandla kakhulu.
Eminye imininingwane ibingakacaci.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Akuyona inkinga kakhulu ukuwina kweNkatha - Umbono
2012-12-06 16:38
Cape Town - INkatha Freedom Party idle umhlanganiso ezindaweni ezintathu ekubanjwe kuzo ukhetho lokuchibiyela KwaZulu-Natal.
I-IFP idle umhlanganiso eNkandla, la kuzalwa khona uMengameli uJacob Zuma, yadla umhlanganiso KwaMashu nakwaHlabisa.
Sibuze abafundi ukuthi ngabe ukhona yini mhlampe umlayezo othunyelwa yile miphumela, ikakhulu eyaseNkandla.
UComfort Kubheka uthe: Ingalinge izikhohlise i-IFP. Ngokuwina lolu khetho akusho ukuthi isinamandla.
Kuzomele abeqembu elibusayo bakusukumele lolu daba.
UMbukiso Skhumbuzo Malevu uthe: Asingenzi sengathi bekuvotelwa umongameli lapha.
Bekuvotelwa labo abasemikhandlwini, lokho akuwenzi umehluko, ukuvotela imikhandlu kuwuhlelo lwezakhamuzi ngokokubona inhlangano esebenzayo emphakathini noma bekungaba yiliphi iqembu.
Ngisho iKiss Party nayo ibingawudla umhlanganiso futhi ke lokhu kumayelana namaqembu, hhayi ngoZuma.
UXolani Mthabela KwaMatapa uthe: Mina ngithi kufanele ishayelwe ihlombe iNkatha ngomsebenzi wayo, ngiyathanda uma kunje.
Lokhu kubuyisa umfutho omkhulu kimi njengemthandi nomlandeli we-IIFP, ukuthi ngokhetho lohulumeni basekhaya kanjalo nolukazwelonke okukaKhesari kuzobuyela kuKhesari.
Hhayi eNkandla kwaMashu nakwaHlabisa kuphela kodwa eKZN yonke, abantu bayalubona loludumo lokuthi umuntu umvotela ngoba engowangakini noma engowesifundazwe sakini akuwusebenzeli umphakathi kanjalo nabentulayo kodwa kungukunonisa/ ukucebisa lowomuntu.
Angifuni ukuqamba amanga ngithi iNkandla ithuthukiswe ngumengameli okhona njengamanje ngoba yentula kwasani nje.
Bantu bakithi kwathina singabakhona siyakhala mhlampe-ke ngapha ngakoNxamalala khona kukhona abakukhombayo abangakhona.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24